text:
Amasohoro atangira kugaragara igihe umusore ageze mu bugimbi, atangiye kwiroteraho. Kuva icyo gihe kugeza ashaje, haramutse hataje ubundi burwayi, bikomeza kumubaho, inshuro zitandukanye gusa muri rusange ntiharenga ukwezi utiroteyeho.
Kutiroteraho hagashira igihe kirekire biterwa n’impamvu zinyuranye harimo kurwara ukaremba cyangwa kuba ukora imibonano mpuzabitsina kenshi.
Ese amasohoro ni iki?
Nubwo hari abajya biyitiranya n’intangangabo, nyamara siko bimeze. Ahubwo amasohoro aba arimo n’intangangabo uretse ko hari n’igihe ushobora gusohora ntihazemo intangangabo nk’igihe wifungishije burundu cyangwa uri ingumba (utabyara).
Muri rusange dore ibigize amasohoro:
Ubusanzwe agizwe n’ibintu 2; aribyo intangangabo zikaba zikorerwa mu dusabo tw’intanga, duherereye mu mabya. Iyo za ntanga zikuze, cyangwa uri gukora imibonano, zirazamuka zigahura n’amatembabuzi akorerwa muri porositate, muri seminal vesicles no mu mvubura zitwa bulbourethral noneho urwo ruvange ni rwo rwitwa amasohoro.
Ibara agira ry’uko aba yenda gusa n’umweru rituruka ku matembabuzi ava muri porositate, ayo matembabuzi yihariye hagati ya 25% na 30% by’amasohoro yose naho ukuntu aba ameze nk’anyerera bigaturuka ku matembabuzi ava muri seminal vesicles yo yihariye igice kinini kuko ari hagati ya 65% na 70% bya yose.
Ugereranyije iyo umuntu asohoye hasohoka hagati ya miliyoni 200 na miliyoni 500 z’intangangabo, nyamara iyo ari bukore imibonano itera inda ni imwe gusa, izindi zose zirapfa. Intangangabo ziba zihariye gusa hagati ya 2% na 5% by’amasohoro yose.
Naho ugereranyije amatembabuzi ava mu mvubura ya bulbourethral niyo afata umwanya muto kuko ari munsi ya 1% akaba ariyo atuma aba ameze nk’abonerana aribyo bituma intanga zoroherwa no gutemberamo ajya muri nyababyeyi.
Imyanya myibarukiro gabo igaragaza ibigira uruhare mu ikorwa ry’amasohoro
○Amasohoro rero agizwe na:
○Fructose
○Vitamin C
○Zinc
○Cholesterol
○Poroteyine
○Calcium
○Chlore
○Ibiranga group y’amaraso
○DNA
○Magnesium
○Vitamin B12
○Phosphore
○Uric acid
○Lactic acid
○Azote
N’izindi ntungamubiri
Ibindi byiza by’amasohoro
Uretse kuba afasha umugabo kuba yabyara, mu gihe arimo intanga nzima kandi zihagije, ubushakashatsi bwagaragaje ibindi amarira umugore.
●Afasha mu kurwanya depression, iyi ikaba indwara yo kwiheba no kwigunga.
●Atuma umugore asinzira neza. Kuko abamo melatonin ukaba umusemburo udufasha kuruhuka no kugira ibitotsi.
Ni uruvange rwa vitamini n’imyunyu myinshi. Kuko 15ml zayo usangamo poroteyine nka 200 zitandukanye, vitamini nka B12, C, imyunyu nka Calcium, potassium, magnesium, acide citrique, azote, n’indi myinshi. Ibi byose bigirira umubiri akamaro.
Ku bagore bajya babasha kuyamira , byagaragayeko bibagabanyiriza umuvuduko w’ amaraso ukunze gufata abagore batwite (preeclampsie).
□Gusohora kandi birinda umugabo kurwara kanseri ya porositate.
■Ubushakashatsi buri gukorwa ubu mu kureba ko hakorwa ibizimya umuriro hifashishijwe DNA yo mu masohoro. Kuko byabonetse ko iyo ahuye n’ubushyuhe bwinshi amera nka ceramic, yitabazwa mu kuzimya umuriro.


c: text/html

text:
Abana bahoze mu buzima bwo mu muhanda nyuma bakaza gusubizwa mu miryango yabo baravuga ko kugororerwa kure y’umujyi byabafashije guhinduka no kutongera kurarikira kujya mu mujyi.
Ibi babitangaza nyuma yo kumara amezi agera muri 4 mu kigo cyakira abana bo mu muhanda cya Caritas ya Kigali cyubatse mu karere ka Bugesera mu murenge wa Rweru nyuma bakaza gusubizwa mu miryango yabo.
Gakwandi Yve avuga impamvu bajya mu muhanda akenshi ko babiterwa n’imibereho mibi baba bafite mu miryango yabo ariko ko ubuzima babayemo bwo mu muhanda nabwo butoroshye.
Ati “ urebye tujya mu muhanda tuziko tuzahabonera ubuzima bwiza ariko ibibazo duhura nabyo bituma duhinduka mu mico no mu myifatire bikaba bibi”.
Gakwandi ahamya ko nyuma yo kujya kugororerwa mu kigo cy’Abadacogora n’Intwari kiri mu murenge wa Rweru mu karere ka Bugesera byamufashije guhinduka.
Mu gihe yamaze muri icyo kigo yigishijwe ibyiza byo kuba mu muryango n’ububi bw’ibiyobyabwenge ndetse no kumenya kwakira imibereho y’ubuzima bwo mu muryango wabo aho gukurikira ibyiza by’umujyi kandi atabifitiye ubushobozi.
Bamweretse kandi akamaro ko kwiga abana n’iwabo mu rugo no guhabwa uburere n’umubyeyi we kugirango azabashe kuvamo umugabo.
Nyuma y’amezi agera muri 4 yamaze muri iki kigo yasubijwe mu muryango we akomeza kubana na mama we. Icyamufashije n’inyigisho yahawe ndetse nicyo gihe yamaze aba muri iki kigo giherereye mu cyaro.
Ahamya ko kugororerwa kure y’umujyi bibarinda ibitekerezo byo kuwusubiramo bitewe nuko ataha iwabo yaramaze guhinduka mu bitekerezo.
Si uyu mwana wenyine uvuga ko kugororerwa mu kigo cya Nyiragiseke byamuhinduye kuko uwitwa Twizeyimana Eric avuga ko yasubijwe mu muryango we yafashe ikemezo cyo kudasubira mu mujyi kuba inzererezi.
Ati “ Ntabwo nzawusubiramo kuko ntakiza kiwubamo, uretse ibibazo gusa nzagumana na mama mu rugo nige nanjye nzagire icyo nigezaho”.
Ibi kandi byemezwa n’ababyeyi b’aba bana bavuga ko nyuma y’ubuzima baba baranyuzemo bwo mu muhanda nyuma bakaza kugororerwa muri iki kigo cy’Abadacogora n’Intwari giherereye Nyiragiseke bituma bagaruka mu rugo barahindutse nk’uko byemezwa na Theonille Nyiramana.
Ahamya ko umwana we kuva yamugeraho yitwara neza kandi ukabona arumvira muri byose. Ikindi yishimira nuko yasubiye mu ishuri ubu akaba yiga neza.
Umuhuzabikorwa w’ikigo cy’Abadacogora n’Intwari Mushashi Josiane atangaza ko iyo abana bageze muri iki kigo batangira kwigishwa neza bagahabwa inyigisho zibafasha gusubira mu buzima busanzwe.
Mubyo babigisha harimo kubanza kubereka ububi bw’ubuzima bwo mu muhandda ndetse n’ibyiza byo kurererwa mu muryango.
Bubaka iki kigo Nyiragiseke bari bagamije kujya bahajyana abana kugirango bagororerwe yo babashe gusubira mu miryango yabo barahindutse.
Intego yabo bishimira ko igenda igerwaho kuko usanga abana basbijwe mu miryango yabo abenshi barahindutse kandi bagakomeza kubana n’ababyeyi babo.

robotstxt: allowed

filter: keep


text:
INAMA ZIGENEWE UMURYANGO | KURERA ABANA
Icyo wakora ngo abana bawe bakumvire
Icyo wagombye kumenya
Muri iki gihe, mu bihugu bimwe usanga abana bakunda ababyeyi babo cyane kandi bakabumvira. Ariko mu bindi ho usanga abana bemera ibitekerezo by’urungano rwabo kuruta iby’ababyeyi babo.
Iyo abana bumvira ibitekerezo by’urungano rwabo ntibemera inama ababyeyi babo babagira. Icyo gihe abana bagera mu kigero cy’amabyiruka, ababyeyi babo batakivuga. Kandi ibyo ntibitangaje, kuko iyo abana bamarana igihe kinini n’urungano rwabo, biba bisa n’aho barerwa n’urungano rwabo aho kurerwa n’ababyeyi babo.
None se kuki abana babangukirwa no kugirana ubucuti n’abandi bana aho kubugirana n’ababyeyi babo? Reka turebe impamvu zishobora kubitera.
Ishuri. Iyo abana bamarana igihe kinini n’abandi bana, bagirana ubucuti bukomeye na bo kandi bashobora gutekereza ko kwemerwa n’urungano rwabo ari byo bifite agaciro kuruta kwemerwa n’ababyeyi babo. Ikifuzo cyo kwemerwa n’urungano kirushaho gukomera iyo bageze mu gihe cy’amabyiruka.
Kutamarana igihe n’ababyeyi babo. Mu miryango myinshi, iyo abana bavuye ku ishuri ntibasanga ababyeyi babo mu rugo kuko baba bakiri ku kazi.
Imyumvire y’abakiri bato. Abana bageze mu gihe cy’amabyiruka, baba bafite imyumvire n’amahame bagenderaho bitandukanye n’iby’abantu bakuru, urugero nko mu bijyanye n’imyambarire, imvugo n’ibikorwa. Icyo gihe usanga bemera inama urungano rwabo rubagira kuruta iz’ababyeyi babo.
Amatangazo yamamaza. Usanga ibicuruzwa byinshi n’imyidagaduro myinshi byibanda ku rubyiruko, bigatuma urubyiruko rurushaho kwitarura ababyeyi. Dogiteri Robert Epstein yaravuze ati: “Hatabayeho urubyiruko inganda nyinshi zifite imitungo ibarirwa muri za miriyari, zahomba.” a
Icyo wakora
Jya ugirana ubucuti bukomeye n’umwana wawe.
Bibiliya igira iti: “Aya magambo ngutegeka uyu munsi, ajye ahora ku mutima wawe. Ujye uyacengeza mu bana bawe kandi ujye uyababwira igihe mwicaye mu nzu, igihe mugenda mu nzira, igihe muryamye n’igihe mubyutse.”—Gutegeka kwa Kabiri 6:6, 7.
Inshuti z’abana bawe zishobora kubafasha, ariko ntizagusimbura ngo zibabere ababyeyi. Igishimishije ni uko impuguke zivuga ko abana benshi hakubiyemo n’ingimbi n’abangavu, bubaha ababyeyi babo kandi bakifuza kubashimisha. Ubwo rero, nugirana ubucuti bukomeye n’abana bawe bazakwemera, kuruta uko bemera urungano rwabo.
“Uge umarana igihe n’abana bawe mufatanye gukora imirimo urugero nko guteka, gukora isuku, n’imikoro yo ku ishuri. Muge mukorera hamwe ibintu bishimishije urugero nko gukina, kureba tereviziyo cyangwa firimi. Ntugatekereze ko ugomba kubashakira igihe kihariye, wenda mukamarana amasaha abiri cyangwa atatu, ariko bikaba rimwe na rimwe. Ibyiza ni ukubashakira igihe gihagije aho kubashakira igihe wita ko kihariye.”—Lorraine.
Ntugatume umwana wawe agirana ubucuti n’urungano rwe gusa.
Bibiliya igira iti: “Ubupfapfa buhambiriwe ku mutima w’umwana, ariko inkoni ihana izabumucaho.”—Imigani 22:15.
Hari ababyeyi bashimishwa no kubona abana babo bafite inshuti nyinshi. Icyakora muzirikane ko nubwo kugira inshuti z’urungano bifasha abana kubana neza n’abandi, mwagombye kubafasha kugira n’izindi nshuti kuko ari byo bituma bakura neza. Urungano ntirushobora kugira abana inama nk’izo ababyeyi babo babagira.
“Abana b’inshuti z’umwana wawe bashobora kuba bazi ibintu runaka, ariko baba bataraba inararibonye kandi bataragira ubwenge ku buryo bafasha umwana wawe gufata imyanzuro myiza. Nyamara iyo abana bumviye inama z’ababyeyi babo bituma bakura neza.”—Nadia.
Jya utanga inama nziza.
Bibiliya igira iti: “Ugendana n’abanyabwenge na we azaba umunyabwenge.”—Imigani 13:20.
Numarana igihe n’abana bawe bizabagirira akamaro no mu gihe bazaba bamaze kuba bakuru. Nanone uge ubabera urugero rwiza.
“Ababyeyi ni bo ba mbere abana bagomba kwigiraho. Iyo abana batojwe gukunda ababyeyi babo no kubumvira, na bo baba bazavamo ababyeyi beza.”—Katherine.
a Byavuye mu gitabo Teen 2.0—Saving Our Children and Families From the Torment of Adolescence.


text:
Muhanga: Hari imiryango ikibanye mu makimbirane
Bamwe mubatuye mu Kagari ka Kagitarama, mu Murenge wa Nyamabuye Akarere ka Muhanga bavuga ko hari imiryango ikibanye mu makimbirane bitewe nuko abagabo n’abagore batumva kimwe ihame ry’uburinganire n’ubwuzuzanye hagati yabo.
Nyiraneza Colette avuga ko yabanaga n’umugabo we batumvikana hanyuma bakaza gutandukana bitewe no kutuzuzanya. Yagize ati “umugabo yarantaye nge n’abana arigendera, ntiyigeza ambwira aho agiye kuko navuye guhingira umuntu mu kiraka nsanga yagiye n’ibintu byose byari mu nzu’’. Akomeza avuga ko byaba byaratewe nuko bahoraga mu makimbirane bitewe nuko umugabo ntacyo yamariraga urugo kuko yabaga yasinze.
Nyiraneza yakomeje kandi avuga ko imiryango ibana mu makimbire muri aka kagali ka kagitarama ari myinshi, ati ‘’ no muri iki gipangu turimo harimo umugabo n’umugore barara barwana’’.
Byenda Emmanwel avuga ko hari bamwe mu badashyira hamwe n’abagore babo ngo buzuzanye ugasanga amafaranga bakorera bayanywera, aho kuyazana mu rugo ngo bayahahishe ibitunga umuryango, ibyo bigatera kutumvikana hagati y’abagize urugo.
Umuyobozi w’ungirije ushinzwe iterambere ry’ imibereho myiza y’abaturage mu Karere ka Muhanga, Mugabo Gilbert nawe yemera ko hakiri imiryango ikibanye nabi muri aka karere, ariko bakomeje ubukangurambaga. Yagize ati “iyo miryango turayigisha, tukayiganiriza mu mirenge yose, tuyigisha ku bijyanye n’amategeko agenga umutungo ku bashakanye, uburyo bawufataho umwanzuro no gusezerana imbere y’amategeko iyo hariho ababanye batarasezeranye. Hari n’igihe izo nyigisho tuzitanga umuryango ku muryango tukabikura muri rusange bitewe n’ibibazo birangwa muri buri muryango’’.
Imibare dukesha umukozi ushinzwe uburinganire n’iterambere ry’umuryango mu Karere ka Muhanga, igaragaza ko ingo 595 zari zibanye nabi mu mwaka wa 2021, ni mu gihe muri uyu mwaka wa 2022, izo ngo zagabanutse zikagera kuri 281. Iyo mibare kandi igaragaza ko magingo aya, umurenge wa Rongi ariwo ukigaragaramo umubare munini w’ingo zitabanye neza kuko ufite ingo 50 mu gihe Umurenge wa Kibangu ariwo ufite umubare muto w’ingo 7 gusa zikibanye mu makimbirane.
Philbert Mbonigaba


text:
Ubusanzwe bizwi kobnta mugabo ujya usaza ku buryo atashobora kubyara akaba ariyo mpamvu umugabo kuva ari ingimbi kugeza ashaje ashobora kubyara mu gihe yakoze igikorwa.
Mu byukuri nubwo abyara koko, umwana ubyawe n’umugabo ukuze akunze kugira ingaruka zitandukanye mu mikurire ye ndetse no mu mihumekere ye kubera ko uko umugabo agenda asaza, intanga ze zigenda ziba nkeya kandi zigata ubwiza zari zifite.
Ubushakashatsi bumwe bwerekana ko no mu gihe bikunze ukibaruka, umwana ashobora kugira ingorane z’amagara zihoraho, uhereye ku ngorane zo guhumeka akivuka kugeza ku bumuga bwa “Autisme”.
Ibi ni bimwe mu byo umwana akunze guhura nabyo iyo yabyawe n’umugabo ukuze cyane urengeje imyaka 35 kandi ubushakashatsi bwavuze ko buri uko imyaka 10 ishize ku mugabo, intanga ze zita ubwiza ku kigero cya 21%


text:
Ubusanzwe, umuvuduko w’amaraso uri ku gipimo gikwiriye ku bantu bakuru ni utarengeje 120/80 ariko ntunajye munsi ya 90/60, ari na ho bavuga ko habayeho Hypotension.
Umuvuduko muke w’amaraso uterwa n’iki?
Muri rusange abantu bose bagira igihe umuvuduko wabo w’amaraso umanuka. Icyakora kubera ko bimara agahe gato ntibabimenya.
Hari ibyo uba ugomba kwitaho byatuma ukurikirana umuvuduko wawe:
• Mu gihe uri umugore utwite.
• Uwakoze impanuka agakomereka bikamuviramo kuva amaraso menshi
• Mu gihe ufite uburwayi bw’umutima imitsi ijyana amaraso ntikore neza.
• Gucika intege bijyana no kubura amazi mu mubiri nka nyuma yo kumara igihe utarya cyangwa uhangayitse.
• Kugira ubwivumbure budasanzwe ku kintu runaka cyane cyane imiti yo mu bwoko bwa pénicilline.
• Kugira ubwandu bw’amaraso.
• Imikorere mibi y’imisemburo nko kurwara diyabete, impyiko, cyangwa.
Hari n’imiti imwe n’imwe ishobora gutera hypotension muri yo twavuga nk’ifasha gusohora amazi mu mubiri, ivura dépression, kimwe n’iyongera ubushake bwo gukora imibonano mpuzabitsina.
Ni ibihe bimenyetso bya hypotension?
Iyo umuntu afite umuvuduko muke (uri munsi ya 90/60), birangwa n’ibi bikurikira: Umunaniro, kumva umutwe uremereye, ikizungera, isesemi, guta ubwenge, kureba ibicyezicyezi, kwiheba no kwigunga, kugira uruhu ruhorana urumeza.
Si ibyo gusa kuko hari aho bigera umuntu akumva fite intege nke ndetse akaremba akumva yakwigumira mu buriri.
Ni byiza kujya kwa muganga mu gihe wumva ufite ibi bimenyetso, ugasuzumwa na muganga kugira ngo amenye ikigutera icyo kibazo, ari na cyo avura.
Mu bindi usabwa kwitaho harimo: Kunywa amazi ahagije, gufata amafunguro yagufasha kuzamura umuvuduko w’amaraso ukajya ku gipimo cyiza, mu gihe nta mpamvu izwi igaragara ituma ugira iki kibazo. Muri byo twavuga:karoti, beterave, ikawa, kongera urugero rw’umunyu mu mafunguro ufata ariko ntukabye, indimu, teyi, umwenya, ibyo kurya byo mu Nyanja, tungurusumu, nibindi.
Icyitonderwa: Irinde kuzamura umunyu cyane kuko ushobora kugera aho urenza urugero cyane cyane iyo wongereye umunyu mu byo urya.


text:
Ikigo cy’Ikoranabuhanga, BK TecHouse, cyamaze kubaka ikoranabuhanga ryitwa Smart Nkunganire System (SNS), rizifashishwa n’inzego zishinzwe ubuhinzi mu gufasha abaturage gusaba imbuto n’ifumbire bakeneye, bakanamenyekanisha umusaruro wabo ku buryo bazarushaho kugirirwa icyizere na banki zikarushaho kubaha inguzanyo.
Ubwo Ikigo cy’Igihugu gishinzwe ubuhinzi n’ubworozi (RAB) cyunguranaga ibitekerezo n’abafatanyabikorwa muri iyi gahunda kuri uyu wa Gatatu, Umuyobozi wa BK TecHouse, Regis Rugenanshuro, yavuze ko bitegereje imibare ya 2016 bagasanga nubwo 70% by’abaturage babeshejweho n’ubuhinzi n’ubworozi, ariko inguzanyo banki zishyira muri urwo rwego ari 7.4 ku ijana gusa.
Ibyo ngo byatumye biga uburyo bwo guhuza amakuru y’abahinzi ashobora guhabwa abayakeneye, nka banki cyangwa ibigo by’ubwishingizi biba bikeneye gufata ibyemezo bishingiye ku makuru afatika.
Rugenanshuro yavuze ko iri koranabuhanga rizatuma bamenya aho umuhinzi atuye, ibihingwa ahinga, ubuso ahingaho, maze ikoranabuhanga rifashe mu kuvuga ngo ‘wowe niba uhinga ibigori koresha ifumbire imeze gutya, aho ufite ubuso bungana gutya uba ukeneye imbuto ingana gutya.
Umuyobozi wa RAB, Mark Cyubahiro Bagabe, yavuze ko iryo koranabuhanga rizafasha cyane no mu gukwirakwiza imbuto mu bahinzi muri gahunda ya Nkunganire, byajyaga bigorana gukora igenamigambi kuko bitabaga byoroshye guhuza amakuru y’abasaga miliyoni ebyiri bahurira muri iyo gahunda.
Yakomeje avuga ko ubu buryo bushya buzafasha mu gutuma abantu bose bakora ubuhinzi bamenyekana, imbuto bazakoresha mu ihinga runaka n’ifumbire bizajyana n’ingano yayo, byose binyuze mu muyoboro umwe.
Yakomeje agira ati “Ibibazo twagiye tugira ni ukuba umuntu yavuga ngo nta wamenya wenda abahinzi bazakenera imbuto bangana batya, abazakenera ifumbire bangana batya, ikaza ari nkeya cyangwa nyinshi cyane. Ari nyinshi ikarenza ikenewe cyangwa se ari nkeya byose bifite ingaruka zitari nziza.”
Bagabe yavuze ko iyo mbuto ibaye nkeya hari ibyo igihugu gitakaza kimwe n’iyo ibaye nyinshi cyane kubera ko idashobora kubikwa igihe kirenze umwaka.
Yakomeje agira ati “Mwagiye mwumva twitaba PAC batubaza iby’imbuto zangiritse. Zangirika kubera ko igenamigambi ryacu ntabwo riba rinoze kubera kubura ikoranabuhanga nk’iri ridufasha.”
Ikoranabuhanga rizifashisha telefone zigendanwa
Ubusanzwe ngo kubona umuhinzi wese uri muri Nkunganire byari bigoye, ku buryo hari n’ubwo wasangaga kujya kugenzura umuba w’impapuro z’abavuga ko batanze ifumbire bifata umwanya, ugasanga no kubishyura na byo biratinze, bikagira ingaruka mbi ku mikorere y’izo nzego zombi.
Kuri iyi nshuro niba umuhinzi yiyandikishije, RAB izajya ibona amakuru ye yose, ingano y’ubutaka afite, igihingwa agiye guhinga n’ifumbire azakenera akanamenya n’amafaranga azakoresha.
Yakomeje agira ati “Abahinzi barasabwa kumva ko iri koranabuhanga rizabafasha niba bakeneye nk’inguzanyo muri banki, bizoroha kuko ya makuru aba ahari, niba ahinze igihingwa runaka, bizaba bigaragara ko yagize umusaruro mwiza, bizorohera ushaka kumuha inguzanyo.”
RAB ifite intego ko mu kwezi kwa mbere iri koranabuhanga rizaba ryatangiye mu buryo bw’igerageza, rikazatangira byeruye muri Nyakanga 2018. Byitezwe ko kwandika abahinzi miliyoni ebyiri bizihuta, kuko igerageza ryerekanye ko bashobora kwandika abaturage basaga 1000 mu minsi 12.


text:
Stade Amahoro – 1 Nyakanga 2012
Nejejwe no kubakira no kubaha ikaze kuri uyu munsi twizihiza isabukuru y’imyaka 50 y’Ubwigenge. Namwe Banyarwanda, ndabashimira kuba twageze kuri uyu munsi w’ingenzi mu mateka y’igihugu cyacu, no kuba tukiriho n’ubwo twanyuze mu mibazo byinshi. Mpaye ikaze by’umwihariko inshuti z’u Rwanda baturutse imihanda yose kugira ngo bifatanye natwe kuri uyu munsi.
Iki ni igihe cyo kwisuzuma tukanatekereza ku bihe byahise, tukiteganyiriza ejo hazaza heza.
Muri iyi myaka icumi turimo, ibihugu byinshi by’Afurika bizizihiza imyaka 50 bimaze byigenga. Imyaka 50 ni igihe gito mu mateka y’igihugu, ariko ni kirekire bihagije kuba hari byinshi byiza byakorwa mu guhindura imibereho y’abaturage. Mu Rwanda,mu myaka 18 ishize nibwo twashoboye kwisubiza icyubahiro, agaciro n’ibituranga nk’Abanyarwanda twabuze inshuro ebyiri: mu gihe cy’ubukoroni na nyuma yaho tuboneye ubwigenge.
Iki kinyejana bamwe bitiriye Afurika kiduha amahirwe u Rwanda ndetse n’Afurika twakubakiraho kugirango tugire ejo hazaza heza.
Mu gihe kirenga ikinyejana, dushyizemo imyaka 50 tumaze tubonye ubwigenge, Afurika yatakaje amahirwe menshi, ihomba byinshi bitewe n’imibanire n’amahanga itaraduhaga agaciro nk’ibindi bihugu by’isi, ahubwo itwambura n’ibyacu.
Iyi mibanire ishingiye ku karengane n’ubusumbane yashobotse kuko bamwe mu baturage b’ibihugu by’Afurika , ndetse na bamwe mu bayobozi bayemeye bakanayishyira mu bikorwa. Mu gukora batyo bagambaniye banatesha agaciro icyagombaga kuba Ubwigenge.
Amwe muri ayo makosa dufite ubushobozi bwo kuyakosora. Ariko tuzabigeraho ari uko tubaye intwari n’abanyakuri, tukemera inshingano zacu, tukirinda kugereka ingaruka z’ibyatubayeho ku bandi. Ikigaragara n’uko ubunyangamugayo n’ubupfura bisa nibyataye agaciro muri iki gihe.
Iyo myumvire y’uko twakorewe amakosa kandi ko agomba gukosorwa n’abandi ituma tutishakamo ibisubizo by’ibibazo duhura na byo. Tugomba kurenga iyi myumvire tugahangana n’ibyo bibazo, nk’uko baca umugani mu Kinyarwanda ngo “Ijya kurisha ihera ku rugo” cyangwa ngo “ak’imuhana kaza imvura ihise”.
Tuzi neza ko muri uru rugendo, hagiye hazamo n’ibindi biturutse hanze bivangira ubuyobozi bwo muri Afurika, akenshi bigashyigikira ubuyobozi budafite icyo bubazwa n’abaturage kandi bikazamura inyungu zitari iza rusange.
Tumaze igihe kirekire twareguriye uruhare rwacu rwo guhindura ibihugu byacu abantu n’imiryango bidashingiye kuri leta kandi badafite uburyo bugaragara bwa accountability, uretse kuri bo ubwabo. Ingaruka y’ibi n’uko bafashe ibihugu byacu bagasa nabaduheza. Ibi ntakirambye cyabishingirwaho, ari nayo mpamvu tugomba gufata uyu mwanya tugahindura nyakuri icyerekezo cyacu.
Abanyarwanda bamaze imyaka myinshi babwirwa ibinyoma byahimbiwe mu gihugu no hanze yacyo,ndetse bakabyemera, bigahindura isura y’ibintu byose ku bo turibo, abo twakabaye turibo, n’ibyo twakora kugirango tugire iterambere nyaryo muri Afurika, no mu Rwanda, by’umwihariko.
Cyakora, amaherezo ukuri ntiguhera kuko ibikorwa nyabyo birigaragaza, nkuko ingaruka z;ibinyoma zitihisha.
Naho tuvugira uyu munsi, dukomeje kubona ibibazo biterwa no kwivanga, kuvuga indimi ebyiri (uburyarya), ndetse nabo ibibazo bireba batabigira ibyabo kugirango bibonerwe ibisubizo nkuko bikwiye. Ubu buryo bwirenganywa ntibukwiye kwihanganirwa niba dushaka kwigira ku byo twanyuzemo muri iyi myaka 50 ishize.
Tumaze igihe kinini twaragabije Igihugu cyacu abandi bantu batagira uwo bagaragariza imikorere uretse bo ubwabo. Ibi byatumye tutagira ubwinyagamburiro. Ibi ntibigomba gukomeza bityo, duhere ubu duhindure be iyi mikorere. Ubu igikwiye kuturanga ni ubufatanye, kutagira uhezwa, no guha agaciro buri wese.
Mu gihe tureba ejo hazaza, tugomba kumenya ko ubwigenge no kwibohora ari inzira buri wese agomba kwuzuzuzamo inshingano ze. Tugomba kubakira ku masomo abakurambere bacu berekanye yo kwitanga, ubutwari ndetse no kudatezuka ku ntego mu gihe basabaga ubwigenge.
Uyu munsi uburyo bwo kudutegeka bwahinduye isura aho babishyira mu kubahiriza uburenganzira bwa muntu, ubwisanzure bwo kuvuga n’ubutabera mpuzamahanga.
Kugira ngo tugere ku mibereho myiza y’abaturage bacu, tugomba kurwanya ibyo byose twese dushyize hamwe mu nzego zose haba mu gihugu no mu mahanga hamwe no guhuriza hamwe ubukungu na politiki muri Afurika. Ubwisanzure n’iterambere by’ibihugu byacu biruzuzanya.
Mu Rwanda, muri ki gihe dutera indi ntambwe muri uru rugendo, tugomba gukomeza indangagaciro zaturanze kugeza ubu. Ubumwe, gukunda umurimo, kubahana no kuzuzanya.
U Rwanda rufite inshingano ikomeye yo gushyigikira umutekano n’amahoro mu Karere ndetse no ku rwego mpuzamahanga. Tuzi neza ko tugomba gufanya n’abandi mu rugendo turimo. N’ubwo ubwigenge bwacu tubukomeyeho, tugomba no dufatanya n’ibihugu by’inshuti dushingiye ku ihame ry’ubwubahane n’uburinganire .
Muri iki gihe Abanyarwanda twahisemo inzira yo kw’ishakamo ibisubizo ariko tunashyigikira ubufatanye n’abandi kuko ari ngombwa.
Turebye mu myaka 50 iri imbere ni ngombwa ko dushyigikira cyane uruhare rw’urubyiruko kuko ni bo ndongozi z’impinduka n’iterambere rw’ejo hazaza.
Ni inshingano zacu kuraga urubyiruko u Rwanda rwiza kurusha urwo twebwe twarazwe. Ariko ni ngombwa ko urubyiruko rumenya ko narwo rufite inshingano zo gukomeza kugeza u Rwanda ku rundi rwego.
Reka nsoze nongera gushimangira ko ubwigenge bwacu bugomba gushingira ku mbaraga zacu ariko tuzakomeza gufatanya n’abandi. Ibyo ari byo byose, tugomba kumenya ko uruhare rwa mbere ruri mu maboko yacu.
Reka nongere mbashimire ba Nyakubahwa, Bashyitsi bahire ko mwifatanije natwe uyu munsi.
Reka kandi nibutse Abanyarwanda ko hakiri ibibazo byinsi bidutegereje, kandi birasaba ubwitange budasanzwe kuko ntayindi nzira yo kugera ku iterambere. Ndizera ntashidikinya ko tuzabigeraho kuko mwagaragaje ko mubifitiye ubushobozi.
Mbifurije isabukuru nziza tuzirikana urugendo twafatanije kugeza aho turi ubu. Reka dukomeze umuhate n’ubufatanye dukorera ejo hazaza heza.
Murakoze


text:
Ubuhamya bw’umugore witwa Candice buvuga ku ntambara yanyuzemo yibaza ku mugabo babanaga ariko batarasezeranye. Yakomeje gusenga Imana n’umwete we wose hanyuma Imana yaje kumuha igisubizo.{}
Mu magambo ye, Candice arasobanura uko byamugendekeye:
“Nakundanye n’umugabo hafi imyaka itatu. twarakundanaga cyane kandi tukagendana mbere y’uko mvuka ubwa kabiri. Twarabanaga ariko ntitwari twarasezeranye imbere y’amategeko n’imbere y’Imana.
Numvise binjemo kwizera uwo mugabo nuko turabana. Umunsi umwe nagiye kureba incuti yanjye dusengana nagiriraga icyizere cyane, bitewe n’uko numvaga ntangiye gushidikanya ku mibanire yanjye n’uwo mugabo. Ariko nari mfite ubwoba bwinshi bwo gutatira gahunda yo kubana twihaye.
Bidatinze naje kugera ubwo ntangira gusenga Imana ubutitsa nyibaza ngo: ese Mana uyu mugabo niwe wangeneye tuzabana? Ndayisaba ngo niba atariwe izamfashe abe ariwe uba imbarutso yo gutandukana kuko njyewe sinari gushobora kubikora. Nashakaga kubwiza Imana ukuri ntaho nyihishe kuko sinashakaga ikintu cyantandukanya nayo.
Nyuma y’isengesho rifite imbaraga nasenganye na mugenzi wanjye twasenganaga, Imana yasubije amasengesho yanjye.
Hashize igihe gito, umugabo twari tumaranye imyaka isaga itatu, yambwiye ko atagomba gukomeza kubana nanjye, ngo akurikije uko ambona yasanze mberanye no kubana n’umugabo tuzajya dushorerana tukajyana ku rusengero, naho we ngo ntiyabivamo na gato.
Nkimara kubyumva nahise nicuza icyo nabikoreye kumusengera isengesho rimeze gutyo. Ariko naje kugera aho ndabyakira ndetse biranshimisha numva ko ari igisubizo cy’Imana itajya yitiranya abantu cyangwa ibintu.
Kugeza uyu munsi, ndanezerewe kandi ndashimira Imana ibyo yankoreye ubu hashize ibyumweru bitanu dutandukanye n’uwo mugabo ariko ndakomeje mu rugendo rwanjye rwo gushaka Imana mu buzima bwanjye bwose. Mu by’ukuri gukurikira Imana byambereye byiza cyane kandi nanyuzwe kuko Yesu ambereye maso”
Mu gusoza ubuhamya bwe, Candice arakangurira abantu gusenga ndetse no gusobanuza Imana inzira kuko ibyo turebesha amaso y’umubiri hari igihe biba bidahuye no gushaka kw’Imana.bityo rero kunezeza umuremyi wacu niyo nzira nyakuri igana ku bugingo buhoraho.
Source: wwwtruthsaves.org
Vestine agakiza.org


text:
Padiri Fortunatus Rudakemwa.
Amasomo ya liturujiya tuzazirikana kuri iki cyumeru cya 1 cy’igisibo ni aya :
1°. Intangirio 9, 8-15,
2°. 1 Petero 3, 18-22,
3°. Mariko 1, 12-15.
Icyambere ivanjili ya none itwigisha ni uko shitani ibaho. Ishimishwa cyane no kubona hari abantu batemera ko ibaho, kandi bakagenda babivuga hose. Ni nk’uko umuganga yasuzuma umuntu ubabara cyane, akavuga ngo nagende ntacyo arwaye. Iyo ndwara ni uko itagira amenyo, naho ubundi yaseka igatembagara igira iti “uyu mugamga arakagira Imana, atumye nikomereza akazi kanjye ko gushegesha ubuzima bw’uyu muntu”.
Icya kabiri ivanjili ya none itwigisha ni uko shitani iticaye ubusa, ahubwo ikaba ikora ijoro n’umunsi ubutaruhuka. Icyo ikora ni ugushuka abantu no kubagusha mu cyaha. Ese koko ifite amahembe n’umurizo nk’uko amashusho amwe n’amwe abyerekana ? Mu by’ukuri amahembe, umurizo, amatwi maremare, inzara zisongoye n’ibindi ntibiba bigamije kwerekana imiterere y’umubiri wa shitani, ahubwo biba bigenura ubugome bw’umutima wayo n’ububisha bwihishe mu migambi yayo. Iyo ishuka umuntu, ubwo bubi bwose irabuhisha, ikigira nk’umumalayika w’urumuri (2 Abanyakorinti 11,14), umujyanama w’igitangaza (Izayasi 9,5), umukobwa (umugore) w’ubwiza bwahebuje cyangwa umusore (umugabo) mwiza cyane ukoresha utugambo twiza akakumvisha ko afite kandi ko yifuza kuguha ibintu byose byatuma ubaho mu munezero (Reba nko muri film ya Mel Gibson, La passion du Christ).
Icya 3 ivanjili ya none itwigisha ni uko shitani yashutse Yezu umwana w’Imana, nta n’undi itageregeza gushuka. Yamushutse kandi amaze kubatizwa, yitegura gutangira ubutumwa bwe bwo kwamamaza ingoma y’Imana : “Ingoma y’Imana iregereje, nimuhinduke kandi mwemere inkuru Nziza”. Shitani ntabwo ikunda abantu bamamaza ingoma y’Imana mu bantu. Ni yo mpamvu kenshi igira itya ikinjira mu mitima no mu makanzu y’abapadiri, abafurere, ababikira, abapasitori, ba Imamu, abavugabutumwa n’abandi, maze ikabahindura ibirura byifubitse uruhu rw’intama , ibituro birabye ingwa, ibirumirahabiri n’ibindi Yezu avuga mu ivanjili ya Matayo, umutwe wa 23, abwira Abafarizayi n’abigishamategeko inshuro 7 zose ati “nimwiyimbire” (Byaba byiza umuntu wese ufite Bibiliya asomye uyu mutwe wa 23 w’ivanjili ya Matayo, utayifite nawe ashobora kuyigura cyangwa akajya kuyitira). Ubwo rero sekibi akigira ahitaruye, akitakuma avuga ngo “ndaguhamije njyewe Kamenabanga, kandi ntawe uzigera amenya ko ari njye kuko nkorera mu bwihisho, ariko imbuto n’ingaruka mbi z’ibikorwa byanjye zo zikagaragara”.
Nyakwigendera padiri Gerevasi Rutunganya yazirikanye cyane kuri ya ndirimbo “Yezu waje kubana natwe” Abagatolika bakunda kuririmba igihe cyo guhazwa, ageze kuri cya gitero kivuga ngo :
*“Ntacyo tugira kiri cyiza”, ati “abo ni abapadiri”.
*“N’intege ntazo dufite”, ati “abo ni ababikira”.
*“Ntitubasha kugira neza”, ati “abo ni abafurere”.
*“Duhora tukugomera”, ati “abo ni abandi bose”!
Ibi rero ni byo Yezu yabonye kahiri kare, mbere yo gusubira mu ijuru asiga aburiye abigishwa be ati “nimube maso, ntumwa zanjye, kuko hazaza abitwara nk’abamalayika b’urumuri, ndetse n’intore bazigushe, ntumwa zanjye” (Mt 24, 23-24). Intore Yezu avuga aha ni intore z’Imana, ntabwo ari za zindi zindi.
Ivanjili yanditswe na Matayo, iyanditswe na Mariko n’iyanditswe na Luka ziruzuzanya (évangiles synoptiques). Kuri iyo mpamvu rero, Matayo (4,1-11) ni we utubwira ibyo shitani yashukishije Yezu, akaba ari nabyo by’ingenzi ikomeza gushukisha abantu kugeza n’ubu.
Icyambere ni ubukire (umugati, ubukungu, amafaranga) : “Tegeka aya mabuye ahinduke imigati”.
Icya kabiri ni ibyubahiro, (ikuzo, gukomerwa amashyi) : “Manuka ku uyu munara, wijugunye hasi kuko byanditswe ngo «Imana izategeka abamalayika bayo kugusama kugira ngo udasitara ku ibuye».
Icya 3 ni ubutegetsi : “Ingoma zose z’isi n’ubukire bwazo, byose nzabikugabira nupfukamya ukandamya”.
Mu bihugu bikiri mu nzira y’amjyambere, inzira ibangutse yo gukira no guhabwa ibyubahiro utarushye ni iyihe ? Ni ubutegetsi. Hari abantu bagira inyota ikabije yabwo ku buryo badatinya kwiyegurira shitani kugirango ibubahe. Bamwe babikorera mu ibanga rikomeye nk’abafaramaso (franmaçonnerie et autres sociétés secrètes) n’abambari babo ; abandi bakabikorera ku mugaragaro, bakavuga ko bahujwe no gusenga Imana, kandi mu by’bukuri bari gusenga Sekibi n’ibindi bigirwamana. Yezu ati “ubabyara ni Sekibi… .Kuva mu ntangiriro yamye ari umwicanyi…ari umubeshyi ndeyse akaba na Sekinyoma” (Yohani 8, 44). Nguko rero uko bagera ku butegetsi bica, bakabugumaho bica, bakazabuvaho bishwe, ariko nabo bisasiye.
Ngaho ahavuye za mvugo n’imigani ngo “Ingoma irakiza ; Ukuboko kwafashe ingoma ntikurekura kireka bagutemye ; nta ngoma itica” n’ibindi. Ubishidikanya azegere abakuru bamubwire ibyo Abega bakoreye Abanyiginya igihe bicikiye ku Rucunshu mu w’1896, ibyo Abakiga bakoreye Abanyanduga mu w’1973, akaga perezida Yuvenali Habyarimana yaboneye i Kanombe le 06/04/1994, n’ubu Abanyarwanda bakaba batakiranuka n’ingaruka zabyo.
No mu bihugu byateye imbere abategetsi barakira kandi bagahabwa ibyubahiro, ariko ntibagera ku butegetsi bica, ngo babugumeho bica, hanyuma ngo bazabuveho bishwe. Bavuga imigambi bafite, abaturage bayishima bakabatora ; bayishyira mu bikorwa, bakongera kubatora rimwe cyangwa kabiri uko itegeko ribiteganya ; bananirwa kuyishyira mu bikorwa, abaturage bagatora abandi.
Hari ibintu bitatu abajya gushakira ubukire, ikuzo n’ubutegetsi kwa shitani bagomba kumva vuba.
Icya mbere ni uko shitani ntacyo itunze kubera ko nta cyo yaremye. Imana yonyine ni yo Rurema kandi ni yo “Nyamugirubutangwa”. Shitani ishobora kuguha ibyo yibye, ariko ikazabikwishyuza kare ijana, ikongeraho kugusaba ubuzima bwawe n’ubw’abandi, cyane cyane ubw’abo ukunda.
Icya kabiri ni uko bagomba kwitandukanya nayo, bakayisubiza nka Yezu. Ku gishuko cya mbere, Yezu yashubije umushukanyi ati “umuntu ntatungwa n’umugati gusa, ahubwo atungwa n’ijambo ryose rivuye mu kanwa k’Imana”. Ku gishuko cya 2, Yezu yabwiye umushukanyi ati “Ntuzagerageze Nyagasani, Imana yawe”. Ku cya 3 Yezu yarashubije ati “Uzaramye Nyagasani Imana yawe, abe ari We uzakorera wenyine”. Ni uko rero Yezu aba atsinze ibishuko, “umushukanyi amusiga aho, abamarayika baramwegera, baramuhereza”.
Icya 3 ni ugusobanukirwa neza politiki icyo ari cyo nk’uko umugabo witwa Mahoro Zelote azaherutse kubitubwira muri aya magambo : “Ndabanza gusobanura ko politiki bitavuga amanyanga, kwiba, kubeshya no kwica abaturage nk’uko abanyapolitiki babi twakunze kubona iwacu batumye tugumana isura mbi y’uwo murimo utoroshye. Umwuga wa politiki ni umwuga mwiza cyane, ndetse uruta indi yose kuko abawukora neza bashinzwe kwita ku ubuzima bw’abenegihugu kugira ngo babeho mu mahoro n’umutekano kandi babone uko bakora indi mirimo yo kwiteza imbere mu by’ubukungu no mw’iyobokamana. Iyo umwuga wa politiki tuwuhariye ibisambo n’abambuzi, twese bitugiraho ingaruka mbi, tugahora mu ntambara z’urudaca, mu mwiryane…mbese nk’uko bimeze ubu mu Rwanda. Kiliziya gatolika yo yashyizeho n’umutagatifu ushinzwe kuvuganira abanyapolitiki mw’ijuru, ni umwongereza witwa Thomas More. Birumvikana rero ko uwo murimo wemewe n’abo mu ijuru atari umwihariko w’abicanyi, abanyakinyoma n’ingegera z’ubwoko bwose” (Zélote Mahoro, Amabanga 77 ya polotiki y’u Rwanda, Editions Sources du Nil, Lille, 2012, p.8).
Igitekerezo cy’ingenzi dusanga mu ivanjili ya none ni uko Yezu yatsinze ibishuko bya sekibi. Igisibo cyaba cyiza cyane kandi kiba ingirakamaro Abanyarwanda bose, uhereye ku bayobozi bo mu ngeri zose n’abihaye Imana bo mu madini yose n’ingirwamadini zose bakurikije urugero rwiza rwa Nyagasani, bagatsinda ibishuko by’ubukire, ikuzo, n’ubutegetsi ; bagasiba kwangana, bagahitamo gukundana ; bagasiba kubeshya, bakavuga ukuri ; bagasiba kwikubira, bagasaranganya, bagasangira akabisi n’agahiye n’abo bashinzwe kuyobora.
Ngicyo igisibo Imana uhoraho yifuza.
Padiri F. Rudakemwa


text:
Intore Rucagu Boniface.
Abanyarwanda twese turi Intore nk’uko byemejwe na Nyakubahwa Minisitiri w’intebe Pierre Damien Habumuremyi,ubwo yagira ati, « Umunyarwanda udashaka kuba intore,ashaka kuba iki » ? . Ibi akaba yarabivugiye kuri BBC gahuzamiryango,mu kiganiro imvo n’imvano, avuga ku kibazo cy’abarimu b’abayehova banze kujya mw’itorero ry’igihugu.
Kuba « intore » ni byiza, kubera ziriya ndangagaciro za kirazira z’umuco nyarwanda, ariko iyo turi mw’itorero bakavuga ngo« Intore ntiganya ishaka ibisubizo »,bintera kwibaza byinshi….Ababitubwira baba bumva neza ibyo bariho bavuga cyangwa ni ugupfa kwiririmbira Intero zitagira ubutumwa (termes vide de sens !) zigamije kurangaza abantu gusa !
INTORE NTIGANYA ISHAKA IBISUBIZO KANDI ABANYARWANDA BOSE NI INTORE DONC ABANYARWANDA BAGOMBA KWISHAKAMO IBISUBIZO!
Ibi ku bwanjye mbibonamo guhunga inshingano(responsabilité) kuri Leta! Ibi byaba bitandukaniye he, na ya article 15 Perezida MOBUTU yatoje Abazayirwa? Débrouillez-vous ! Ibisubizo intore tugomba kwishakamo bitangirira he,bikageza he? Soyons cohérants.
(1) Niba ngiye kwivuza kuri mutuelle de santé,imiti ikabura,nk’intore nkishakamo igisubizo cyo kuyigurira muri pharmacie privé,mutuelle izansubiza amafaranga natanze muri pharmacie privée? Muraza kunsubiza ko mfite imyumvire iciriritse, kubera ko amavuriro yose mu Rwanda afite imiti n’ibyangombwa bihagije! salamare ko!
(2) Niba ndi umwarimu, kubera udufaranga duke mpembwa, ngakama izo ndagiye kugira ngo nzihe amanota zitakoreye nanjye mbone uko nkemura utubazo tw’iwanjye nk’intore yishakomo ibisubizo, muzangaya?
(3) Niba se ndi umupolisi mu muhanda, abashoferi bari mu makosa tukabyumvikanaho bakankubita agafaranga bakikomereza, dore ko n’agashahara kakiri gato, nk’intore yishakamo ibisubizo mu kwikemurira utubazo muzangaya? Hari icyaha nzaba nkoze?
(4) Umugore wanjye nantesha umutwe,nkamuhitana nk’intore nkishakira igisubizo ntabanje kwitabaza ubutabera ngo butwunge,muzangaya? Gute kandi nakemuye ikibazo mu buryo bwanjye?
(5) Ese niba nkora umuganda buri kwezi(twibukiranye ko FPR yaje itubwira ko umuganda ari uburetwa Habyarimana yadushyizemo!),imisoro ntanga muri Rwanda Revenue Authority ngo yagenewe ibikorwa remezo, naba nzayasubizwa? Njyewe nk’intore iyo umuhanda wacitse kubera imvura,ntanga umuganda mu rwego rwo kwishakamo ibisubizo.
-Hari byinshi ntarondora….
UMWANZURO
Abayobozi ba FPR bagombye kumva ko abaturage tutakiri ba MUGO, bakareka kutubwira imihigo y’IMIGERI! Baraturithymye bihagije! It’s enough! Nibahimbe KATA nshya izi bakoresha ntaho zizatugeza! Iyaba IMANA yabafashaga bakabona ibyiza biri mugufasha rubanda kugira imibereho myiza, bakava mu guteka imitwe, kuko amayanga yabo bagize politiki iyobora igihugu atazabura gusenya byinshi na beneyo bakabihomberamo bitavugwa, bo n’imiryango yabo !
Turi kumwe.


text:
Rev. Dr Antoine Rutayisire arahamagarira abakirisitu kwitondera inyigisho z’abavugabutumwa basezeranya abayoboke babo imodoka zihenze no kubona urubyaro kuko izo nyigisho zigamije kubayobya.
Inkuru dukesha ibyishimo.com ivugako, Ibi Rutayisire yabigarutseho mu mpera z’icyumweru gishize ubwo yagarukaga ku nyigisho ziyobya zumvikana mu matorero atandukanye aho usanga abantu bigishwa ibitangaza ariko ntibabwirwe Yesu.
Rutayisire yagize ati: “Ubu dufite idini y’ibitangaza bidafite Yesu…umukozi w’Imana akababwira ati: ‘muzaze mutware igitangaza’. Ntakubwiye ngo uzaze urebe Yesu agukorere igitangaza, oya ahubwo akakubwira ngo uzaze kureba Pasiteri runaka utahane igitangaza cyawe!”.
Aba bavugabutumwa ngo basaba amafaranga abayoboke babo maze bakababwira ko bazabona ibitangaza ndetse bakabwira abayoboke ngo ibyo bitangaza nibitaba bazaze kubibabaza.
Asubira mu magambo bakoresha, Rutayisire yagize ati: “Barababwira ngo ishyura miliyoni imwe ngusengere umwaka utaha nuba utarabyaye uzaze kubimbaza. Nshyire miliyoni hariya unsengere? Ntabwo uvuzemo Yesu, ntabwo umbwiye ko ngiye kumwizera, ntabwo umbwiye ko ngiye kumutegereza ahubwo ukavuga ngo nibinanga ni wowe nzaza kubibaza?.”
Rutayisire yabasabye kwitonda kuko ubutumwa bw’abigisha b’ukuri budashingiye ku bitangaza birimo kubona imodoka z’ibitabashwa, indege n’ibindi ahubwo bushingiye ku kuvuga Yesu.
Ati: “Nubona abantu bicaye aho kuvuga Yesu bakavuga imodoka za V8, bakavuga itike yo kujya muri Amerika, bakavuga indege, ujye ushyiraho akabazo, kuko ntabwo tubwiriza indege, nta nubwo tubwiriza imigisha. Nayo Yesu arayitanga.”
Impamvu Rutayisire ashingiraho avuga ko abantu bakwiye kubwirwa Yesu kurusha ibintu, ni uko n’iyo umuntu yaba afite V8 nyinshi cyangwa amazu yo mu mujyi wa Kigali yose ari aye ariko adafite Yesu bitamubuza kurimbuka.
Rutayisire ntahakana ko muri iki gihe Yesu akorera abantu ibitangaza, ariko abwira abigisha ati: “Banza uvuge Yesu, hanyuma azane n’ibitangaza akora…..bamwe bashyize ibitangaza imbere babisumbisha Yesu, ndetse n’iyo bamamaza ntibabwira abantu ngo muzaze murebe Yesu, barababwira ngo muzaze murebe ibitangaza! Ibyo ni ikinamico.”
Icyitonderwa Rutayisire yatanze kuri iyi ngingo ubwo yagarukaga ku buyobe bwo mu minsi y’imperuka ni uko abigisha bakora ibitangaza bitagaragaramo Yesu bakwiriye kwitonderwa kuko baba bafite intego yo kuyobya abantu cyane cyane aborohereza abantu mu bibaganisha mu gukora ibyaha.


text:
TUJYE TUMENYA GUHARA IBITARI IBYACU, UYO WANZWE CYANGWA WASHWANYE N’UWO UKUNDA, USHOBORA GUTURISHA UMUTIMA WAWE MURI UBU BURYO 10.
Urukundo ni rwiza iyo ntagatotsi kaje hagati yabakundana,harubwo umwe mubakundana ahagarika urukundo akunda mugenzi we bikarangira bigize ingaruka kuri wawundi wanzwe.Muri iki gihe bikomerera uwanzwe cyane ko usanga uwafashe icyemezo cyo guhagarika urukundo ntacyo bimutwara kuko akenshi aba afite impamvu cyangwa se afite undi bakundanaga uwanzwe atabizi.
Iyo byangenze bitya wakwibaza niba icyemezo cya mbere umuntu akwiye gufata ari ukwiheba, cyangwa se kwiyahura nk’uko bamwe babigenza. Dore rero bimwe mu byo wakwifashisha kugira ngo wibagirwe uwaguhemukiye bityo ubuzima bukomeze .
1.Kurira
Ushobora kuba warakomeretse ushaka kwibagirwa ibyabaye ukaba udashaka umutwaro w’agahinda cyangwa ushaka ko umubabaro ufite wagenda, ukeneye kurira kugira ngo ukire. Kurira ni inzira ituma umubiri urekura amarangamutima. Irinde rero gufata ayo marira kuko ari intambwe ya mbere yagufasha kwibagirwa ibyabaye.
2. Shaka ibyo uhugiramo
Igihe cyahise kiragoye, cyane cyane iyo watandukanye n’umukunzi. Niba ushaka kwibagirwa shaka ibyo uhugiramo kuko nuba uri muri byinshi ntuzabona umwanya wo gutekereza ku byahise cyangwa ku muntu mutari kumwe
2. Kumukura mu bantu wafataga nk’ab’ingenzi
Ibi ntibisobanura ko nta kintu yakumariye cyangwa se na nyuma yo gutandukana atakikumarira, ahubwo bituma wumva ko nyuma ye haboneka abandi bakomeye kandi bashoboye kumurusha. Kuko niba hari ibyo wamwitabazagamo bigukomereye, uba utazongera kuko aba afite undi agomba kwitaho. Iyo umukuye mu bantu bawe b’ingenzi rero bigufasha kuba wamwibagirwa.
3. Gutembera
Gutembera ndetse no kwishimisha, kutigunga na byo biri mu byagufasha. Niba mwarajyaga mukunda kuba kumwe, aha ugomba gukora ku buryo ahantu mwahuriraga uhibagirwa hanyuma ugashaka ahandi heza kandi hakunyuze uzajya usohokera cyangwa se utemberera.
4. Gukora cyane cyangwa se kugira ibiguhuza
Guha umuntu igihe ni uko uba umukunda. Igihe rero mutagikundana biba byiza iyo ushatse ikintu kikwibagiza umwanya mwasohokanaga, mwamaraga muganira ndetse n’ibindi bihe byose bitandukanye mwagiranaga, kuba wahora ufite umurimo uhugiyeho rero bituma utabona umwanya wo gutekereza ku bindi uretse akazi kawe maze wanakarangiza ugashaka ibindi uhugiraho.
5. Kwibuka ibyo wihanganiraga ubwo mwakundanaga
Ingeso zitagushimishaga kuri we nko kwikunda ndetse n’ibindi bintu mutumvikanagaho bishobora gutuma wumva ko n’ubundi hari kuzagera igihe ntimubashe kwihanganirana. Ni byiza rero gusubiza amaso inyuma ukareba uko umukunzi wawe yitwaraga.
6. Kubwira abandi ko mwatandukanye
Kwihererana ko watandukanye n’umukunzi wawe bishobora kuguturitsa umutima. Aha rero kubibwira abandi ndetse ukabiganiraho cyane mu bari bazi ko mukundana biragufasha kuko bituma batazajya bamukuganirizaho ndetse bikanagufasha kujya ubanyomoza mu gihe batangiye kumukuganirizaho kugira ngo bitaba byanabuza abashakaga kuza kukwikundira kuza. Ugomba kubwira abantu ko nta gahunda mugifitanye.
7. Kudahubuka
Mu gutandukana n’umukunzi wawe haza abasore cyangwa se abakobwa benshi, yemwe na bamwe wari waranze. Aha rero ngo ugomba kwitonda kuko akenshi aba baba bazanywe no kugukina ku mubyimba kuko uba warabanze nawe ukaba wanzwe. Ibi ntago bivuga ko uba wiyimye amahirwe yo gukundwa, ahubwo ni uko uba ugomba kwitonda kuko abaza bose haba harimo n’abakuryarya.
8. Ibagirwa ibya cyera
Niba utandukanye n’umukunzi, ibyo ari byo byose hari byinshi muba mwarasezeranye. Ni igihe cyo kubyibagirwa ukabisiba mu mutwe wawe. Ibagirwa ibyo byahise kugira ngo utangire gutekereza ku bizaza.
9. Tangira bundi bushya
Nyuma yo kunyura muri izi nzira zose, ukeneye kongera kugira inshuti kuko ukeneye gukira, ugashaka umuntu wo kukwibagiza ibyabaye.
Kwibagirwa ibyakubayeho biragoye cyane kuko ntibyoroshye gutekereza ku mukunzi wawe mwatandukanye ndetse n’ibihe mwagiranye. Ibyo byose rero biri hejuru bishobora kugusfasha.
10. Kwishimisha uko ushoboye
Ibi bivuze ko niba hari icyo wiyimaga kubwo kurengera imibanire yanyu, ntibyakubuza gufata izindi ngamba ngo ube wakwiyitaho kurushaho ugura nk’imyenda mishya, usokoza imisatsi niba uyifite kenshi ndetse no kuba wagura amaParfums meza bityo ngo bishobora kumutera kukwibazaho atangire no kwicuza kugeza naho ashaka kukugarukira kuko abakubona na bo bajya bamubwira ukuntu usigaye ucyeye.
Ubaye waranzwe rero ugomba kumenya ko ubuzima bwawe bugomba gukomeza kabone n’ubwo wakwangwa bwa Jana icyemezo ntikigomba kuba kwiyanga. Ugomba kubyibagirwa ukiyitaho ndetse kurusha uko usanzwe, bityo ntazatinda kubona ko yibeshye kandi ugomba no kuzirikana ko ashobora kuba atari we wari waragenewe.


text:
Bamwe mu babyeyi n’abarezi bashimye umwanzuro wo gukuraho kwimura abana mu kivunge batanatsinze. Ubu nta munyeshuri n’umwe ugomba kwimukira mu mwaka ukurikiraho mu gihe atatsinze mu ishuri.
Ibyishimo bishingiye ku mwanzuro wa 10 w’umwiherero w’abayobozi wabaye kuva kuva ku itariki 16 kugeza ku ya 19 uku kwezi kwa kabiri.
Ni umwanzuro uvuga guhagarika umuco wo kwimura abanyeshuri batatsinze (promotion automatique) hagamijwe kwimakaza ireme ry’uburezi.
Ababyeyi bashimye ko hazajya himuka gusa uwabikoreye akanabitsindira.
Mukantabana Berthe yagize ati “Ubundi kwimura umwana udafite ikintu na kimwe azi ugasanga ngo ari mu wa kabiri, mu wa gatatu, ubundi byaba bimaze iki? Ibyiza yawugumamo akazagenda hari icyo azi. None hari umwana nyina yari ari kwigisha kandi ngo ari mu wa gatanu ariko ntazi na mara ya kabiri. Umwana wo mu wa gatanu ayoberwe ngo kabiri guteranya kabiri ni kangahe ngewe byanambabaje cyane.”
Na ho Bizimana Joseph ati “Ahubwo ndumva ababyeyi ari bwo bagiye gushyiramo umuhate kugira ngo bafashe abana babo batsinde ya masomo bimuke kuko ntiwakwihanganira kubona uwo kwa kanaka yimutse ngo uwawe asibire ubyihorere.”
Nyuma yo gusohora uyu mwanzuro, Ministeri y’Uburezi na yo yahise ishyira ahagaragara amabwiriza mashya agenga kwimura, gusibiza, kwirukana no guhindurirwa ishuri mu myaka yose kandi mu byiciro byose. Ni amabwiriza anaherekejwe n’ibaruwa isaba inzego zishinzwe uburezi guhita zibishyira u bikorwa.
Minisitiri w’Uburezi Dr Eugene Mutimura yabwiye RBA ko uzarenga kuri aya mabwiriza bitazamugwa neza.
Ati “ Muri makeya automatic promotion ivuyeho. Nta n’ubwo ikwiriye. Bivuze ngo n’uzashaka gukora amakosa yo kwimura umwana atabikwiriye azabihanirwa.”
Iyi gahunda yo kwimura abanyeshuri mu kivunge ikuweho mu gihe yari imaze igihe kirekire ari na ko abantu batandukanye bayinenga kuko ngo ari kimwe mu bidindiza uburezi bw’u Rwanda. Minisitiri Mutimura yasobanuye impamvu ikuweho kandi nyamara yashyirwaga mu bikorwa minisiteri ibizi.
Ati “Ntabwo watinya kuvuga ko ari umuco mubi kuko iyo umwana avuye mu cyiciro kimwe akajya mu kindi bituma atiga. Mu by’ukuri bituma abana bata amashuri kuko aba atumva ibyo arimo. Ni bibi rero ntabwo ubu ari ibintu dushyigikiye ntitunifuza ko byazabaho. Byari bishingiye mu by’ukuri ku bunebwe aho ababaga batakoze ibyo bagomba bahitagamo kwimura gutyo kugira ngo bigaragaze ko bakoze.”
Bamwe mu barimu bavuga ko byabavunaga cyane kurusha uko undi wese yabitekereza. Bavuze ko kwimura abana batatsinze byabangamiraga umusaruro babaga bategerejweho, none ngo ikibazo kirakemutse.
Uwamahoro Edissa ati “Promotion automatique rero yaratubangamiraga nk’abarimu ndetse n’abanyeshuri. Nk’umubyeyi akaba yaza akakubwira ati reka umwana wanjye asibire ariko tukabimura ku itegeko. Twarabikoraga natwe tukabangamirwa. »
N’ubwo bimeze gutyo ariko, ingingo ya 8 yo muri aya mabwiriza mashya ivuga ko gutsinda k’umunyeshuri bazajya babiheraho banareba imikorere y’umwarimu.
Ibi Prof Evode Mukama, umwarimu muri Kaminuza y’u Rwanda akaba n’umushakashatsi mu burezi, ashima aya mabwiriza ariko akanagaragaza ko hari aho abarimu bashobora kwanga kugaragaza ko abana bigisha batsinzwe bakabihera amanota.
Yagize ati “Umwalimu rero ashobora kuzagwa mu gishuko cyo kwimura abana hakurikijwe amanota bigatuma abaha n’amanota badakwiriye. Bari gukuramo iyi ngingo ahubwo umwana akimuka cyangwa agasibira agafashwa bisanzwe ariko ntibarebe kuri mwarimu. Urumva nawe uko azakora nyine.”
Ntaho Ministere y’Uburezi itangaza inota ry’ifatizo umunyeshuri azajya yimukiraho ku buryo uwabonye munsi abe yasibira. Iyi minisiteri ivuga ko ikigo kizajya cyicara kikagena abo kibona bakwiye kwimuka bakaba ari bo bimuka, abatabikwiriye bagasibira.
Kwimura abanyeshuri mu kivunge, promotion automatique byaje bisimbura uburyo bwariho bwo kwimura abatsinze, abataratsinze bagasibira kugira ngo babanze bamenye ibyo batazi.
Abenshi bakunze kubinenga bavuga ko ireme ry’uburezi ridashoboka muri ubwo buryo, ndetse hirya no hino abanyeshuri bagatungwa agatoki ko batakiga bashizeho umwete kuko babaga bazi ko uko bisa kose bagomba kwimuka.
Minisiteri y’Uburezi ibajijwe niba uku guhindura imyimukire y’abanyeshuri bitazatuma hari bamwe mu banyeshuri bata amasomo kubera igisa no gutangira kurira umusozi kandi bagendaga ahatambitse, Minisitiri Mutimura yavuze ko iki kiri bujyane n’izindi ngamba zikaze zo gukemura bene ibyo bibazo.


text:
Sisitemu y'imikorere: Windows, Android, macOS
Itsinda rya gahunda: USU software
Intego: Gutangiza ubucuruzi
Kubara ikoreshwa ryimyenda
- Uburenganzira burinda uburyo bwihariye bwo gutangiza ubucuruzi bukoreshwa muri gahunda zacu.
Uburenganzira
- Turi abamamaji ba software. Ibi bigaragarira muri sisitemu y'imikorere iyo ikora progaramu zacu na demo-verisiyo.
Umwanditsi wagenzuwe
- Dukorana nimiryango kwisi kuva mubucuruzi buciriritse kugeza binini. Isosiyete yacu ishyirwa mubitabo mpuzamahanga byamasosiyete kandi ifite ikimenyetso cya elegitoroniki.
Ikimenyetso c'icyizere
Video yo kubara ikoreshwa rya tissue
Kuramo verisiyo yerekana
Porogaramu yo mu rwego rwo hejuru ku giciro cyiza
1. Gereranya Iboneza
2. Hitamo ifaranga
3. Kubara ikiguzi cya porogaramu
4. Nibiba ngombwa, tegeka seriveri ikodeshwa
Kugirango abakozi bawe bose bakore mububiko bumwe, ukeneye umuyoboro waho hagati ya mudasobwa (insinga cyangwa Wi-Fi). Ariko urashobora kandi gutegeka kwishyiriraho porogaramu mugicu niba:
- Ufite abakoresha barenze umwe, ariko nta rezo yaho iri hagati ya mudasobwa.
Nta muyoboro waho
- Abakozi bamwe basabwa gukora kuva murugo.
Kora kuva murugo
- Ufite amashami menshi.
Hariho amashami
- Urashaka kugenzura ibikorwa byawe nubwo uri mukiruhuko.
Igenzura kuva mu biruhuko
- Birakenewe gukora muri gahunda igihe icyo aricyo cyose cyumunsi.
Kora igihe icyo ari cyo cyose
- Urashaka seriveri ikomeye idafite amafaranga menshi.
Seriveri ikomeye
Wishyura rimwe gusa kuri gahunda ubwayo. Kandi kubicu byishyurwa bikorwa buri kwezi.
5. Shyira umukono ku masezerano
Ohereza amakuru arambuye yumuryango cyangwa pasiporo yawe gusa kugirango ugirane amasezerano. Amasezerano niyo garanti yawe yuko uzabona ibyo ukeneye. Amasezerano
Amasezerano yasinywe azakenera kutwohererezwa nka kopi ya skaneri cyangwa nkifoto. Twohereje amasezerano yumwimerere gusa kubakeneye impapuro.
6. Kwishura ikarita cyangwa ubundi buryo
Ikarita yawe irashobora kuba mumafaranga atari murutonde. Ntabwo ari ikibazo. Urashobora kubara ikiguzi cya porogaramu mumadolari ya Amerika hanyuma ukishyura mumafaranga kavukire ku gipimo kiriho. Kwishura ukoresheje ikarita, koresha urubuga cyangwa porogaramu igendanwa ya banki yawe.
Uburyo bwo kwishyura bushoboka
- Kohereza banki
Kohereza banki
- Kwishura ku ikarita
Kwishura ku ikarita
- Kwishura ukoresheje PayPal
Kwishura ukoresheje PayPal
- Kwimura mpuzamahanga Western Union cyangwa ikindi
Western Union
- Automation yo mumuryango wacu nigishoro cyuzuye kubucuruzi bwawe!
- Ibi biciro bifite agaciro kubigura bwa mbere gusa
- Dukoresha tekinoroji yiterambere ryamahanga gusa, kandi ibiciro byacu birahari kuri buri wese
Gereranya iboneza rya porogaramu
Ubukode bwa seriveri isanzwe. Igiciro
Ni ryari ukeneye igicu seriveri?
Ubukode bwa seriveri isanzwe irahari haba kubaguzi ba sisitemu ya comptabilite ya Universal yose nk'inyongera, kandi nka serivisi itandukanye. Igiciro ntigihinduka. Urashobora gutumiza igicu seriveri ikodeshwa niba:
- Ufite abakoresha barenze umwe, ariko nta rezo yaho iri hagati ya mudasobwa.
- Abakozi bamwe basabwa gukora kuva murugo.
- Ufite amashami menshi.
- Urashaka kugenzura ibikorwa byawe nubwo uri mukiruhuko.
- Birakenewe gukora muri gahunda igihe icyo aricyo cyose cyumunsi.
- Urashaka seriveri ikomeye idafite amafaranga menshi.
Niba uri ibyuma uzi neza
Niba uri ibyuma uzi neza, noneho urashobora guhitamo ibisobanuro bikenewe kubikoresho. Uzahita ubarwa igiciro cyo gukodesha seriveri igaragara yimiterere yagenwe.
Niba ntacyo uzi kubyerekeye ibyuma
Niba utazi ubuhanga, noneho hepfo:
- Mu gika cya nimero 1, erekana umubare wabantu bazakora muri seriveri yawe.
- Ubutaha hitamo icyingenzi kuri wewe:
- Niba ari ngombwa gukodesha seriveri ihendutse cyane, noneho ntugahindure ikindi kintu. Kanda kuriyi page, ngaho uzabona igiciro cyabazwe cyo gukodesha seriveri mugicu.
- Niba ikiguzi gihenze cyane kumuryango wawe, noneho urashobora kunoza imikorere. Intambwe # 4, hindura imikorere ya seriveri hejuru.
Ibikoresho
Tegeka ibaruramari ryo gukoresha tissue
Ibaruramari ryimyenda nicyiciro mpuzamahanga cyihariye cyongeramo tissue mururimi urwo arirwo rwose. Gukora muri atelier bifitanye isano itaziguye no gutanga no gukoresha ibikoresho hamwe na tissue. Mu nganda, kubigura bisaba kubara porogaramu nkuko bikenewe. Gukora igenzura, hitabwa ku kubara ubwoko bwibikoresho, byerekana akamaro ko gukoresha serivisi zifasha sisitemu. Imiterere y'ibaruramari yatunganijwe itanga igenzura rikomeye kumikoreshereze yimyenda. Ubuyobozi mugutanga serivisi bukomatanya gukoresha tissue mumusaruro, amafaranga yumusaruro wibicuruzwa, gutegura umunsi wakazi neza. Hashyizweho, ibaruramari ryimikoreshereze yimyenda rifite ishingiro na software igerwaho, yumvikana, itagoranye itanga akazi keza na serivisi kurwego rusabwa. Kuri buri cyegeranyo, hariho kubaka-kubara ibicuruzwa; yerekana ibikoresho muburyo bukenewe mukudoda. USU ifite imbaraga zisabwa mugucunga tissue no gukoresha ibikoreshwa. Mu nganda zimyenda, kubara imikoreshereze yamakuru, ugereranije nikoreshwa ryayo, tubika inyungu kubikoresho. Kugenzura ibiciro no gukoresha tissue ni ngombwa cyane mubikorwa. Porogaramu ishyira mubikorwa serivisi muburyo bukenewe, igenzura irangizwa ryayo itwara ubucuruzi bwawe kurwego rukurikira. Kubara ububiko bwimyenda itangiza kwemerera no gukoresha imyenda ukurikije inyandiko zihamye.
Urutonde rwose rwibicuruzwa byububiko ruri mu rutonde, rugaragaza neza ibyagurishijwe byose. Hano hari igenamigambi ryinjira ryibicuruzwa birimo ibiranga byose, ingano, ingano, ishusho, umubare wihariye. Mu ishami iryo ariryo ryose rya atelier, urashobora kureba raporo kububiko, ibisigisigi bya tissue, ibikoresho, nibicuruzwa byarangiye. Urashobora gushiraho kuboneka kubicuruzwa muriki gihe, kimwe nikoreshwa ryabyo mugihe cya vuba. Raporo itandukanye ikorwa kuri tissue yakoreshejwe. Ukurikije igereranya ryakozwe, raporo yatanzwe. Raporo ikubiyemo: inomero yumubare, izina ryibicuruzwa, ibara, ingano, igiciro, nubunini. Ibaruramari ryo gukoresha tissue ni ibaruramari ryibikoresho byakoreshejwe no gukora ubwoko butandukanye bwa raporo. Hamwe nogushyira mubikorwa no kumenyekanisha, sisitemu yo kugenzura yabaye yoroshye kandi yoroshye gukora. Twabibutsa ko porogaramu ihita ibara byose kandi ikamenya amakosa mubikorwa. Kugera kuri porogaramu birinda abakozi gusiba cyangwa gukosora inyandiko zingenzi bonyine. Ibaruramari muri atelier bikorwa no kudoda no gukoresha tissue. Kurangiza ubucuruzi, buri mukozi ahabwa umushahara, ubarwa ukoresheje sisitemu. Gutegura ibicuruzwa, ibikoresho byanditswe mububiko. Mubikorwa byakazi, ntugomba kwandikisha intoki urutonde rwibikorwa, hamwe nuduce dukenewe, sisitemu ubwayo itunganya byose. Rimwe na rimwe, urashobora guhindura imyenda cyangwa ubudozi. Ibicuruzwa byabakiriya mugihe cyo kubyara byanditswe muri atelier ukurikije ibyangombwa, iyo byiteguye byoherezwa mububiko bwibicuruzwa byarangiye. Umukozi ayobowe nibisigaye mubicuruzwa haba mububiko ndetse no muri atelier. Kuri buri porogaramu, ibiciro bya serivisi birabaze. Ibikorwa byose byikora muri data base imwe.
Hasi nurutonde rugufi rwibiranga USU. Urutonde rwibishoboka rushobora gutandukana bitewe nuburyo bwa software yatunganijwe.
Gukoresha imyenda byandikwa mu buryo bwikora hamwe na sisitemu yo kugenzura;
Gushiraho umushahara w'abakozi, urebye imirimo yakozwe;
Itangwa ry'umusaruro wibikoresho byanditswe hamwe namakuru yimigabane, nkubwinshi, itariki, izina, uwabitanze;
Iyo wongeyeho ibikoresho kuri nomenclature, dutanga ibisobanuro byuzuye, bityo tubona ubushakashatsi bwihuse kubicuruzwa kubintu byose;
Ibicuruzwa byoherejwe kugurisha serivisi, inyemezabuguzi, sheki, amasezerano bitangwa mu buryo bwikora na sisitemu, ukurikije ibyuzuye mbere byuzuye kubisanzwe;
Muri raporo ku bicuruzwa, byerekana niba ibintu byabitswe cyangwa ibikoresho bifite inenge, ibyo bicuruzwa birashobora kwikora kubisabwa, cyangwa byanditswe;
Porogaramu ya USU ni ugukora raporo ku buringanire bwibintu;
Kumenyesha ku gihe ku bijyanye n'ibikoresho birangira, niba umukozi atari ku mwanya, imenyesha riza kuri SMS - ubutumwa;
USU ifite imenyekanisha rigezweho kubakiriya, nka SMS - kumenyesha, kohereza amajwi, imeri imeri;
Isesengura ryibikoresho byakusanyirijwe hamwe ikintu gikundwa cyane kandi kigurishwa cyane, kikaba kidakunzwe, nicyo kigurishwa cyane;
USU ni gahunda iteganijwe, itajegajega kugirango igere ku ntsinzi, no kugenzura neza imiyoborere;
Kubaho gushiraho kugabanura ishyirwa mubikorwa rya serivisi, ikora ibyangombwa byateguwe byo kubara neza;
Kugabura umukozi mwiza ukurikije ubwinshi nubwiza bwakazi kakozwe;
Porogaramu imenyesha ibikorwa bya buri munsi, byemeza umusaruro mwinshi;
Ububikoshingiro bugumana abakiriya mugihe cyose cyo kubaho kwa atelier;
Sisitemu itanga akazi, kurema, kubika, gutunganya, gukoresha amakuru akenewe kubyahise nubu;
Gushushanya no gucapa ubwoko ubwo aribwo bwose bwa raporo, muburyo bw'ibishushanyo, ibishushanyo;
Module yumukozi ikubiyemo amakuru yose, umutwe, amakuru yihariye, nitariki yo kwemererwa kumwanya;
Igice cyo kugurisha gikomeza kubara ibicuruzwa byose bya serivisi byashize nubu;
Ibarura ryakozwe ryanditswe muburyo bwimbonerahamwe, hamwe nizina nubunini;
USU ikubiyemo indi mirimo myinshi yo gukoresha muburyo bwo gucunga neza no guteza imbere umusaruro.


text:
Inyigisho yo ku wa 5, Icyumweru cya 5 Gisanzwe C
Amasomo : Intg 3,1-8 // Mk 7,31-37
Bavandimwe, ubuzima bwa muntu n’imiterere y’isi ni urusobe runyuranamo ibyiza n’ibibi, umugisha n’ibyago, ubuzima busagambye n’uburwayi n’ibindi byose bisobanurwa bigaruka ku ngaruka z’icyaha cy’abakurambere bacu cyangwa se n’izindi mpamvu Nyagasani wenyine yasobanura mu buryo bwuzuye. Tugiye kubigarukaho tuzirikana ikizwa ry’igipfamatwi kidedemanga ndetse n’icumura rya Adamu na Eva.
- Umushukanyi ni umuhanga mu guhindanya iby’Imana n’abantu
Turimo kuzirikana igitabo cy’Intangiriro kigaragaza uburyo ibiriho byaremwe n’Imana, icyaha mu bantu ndetse n’isezerano ry’uburyo bazakizwa n’Imana izigira umuntu. Mu kuzirikana ku icumura ry’ababyaye inyokomuntu, tubonamo ibimenyetso (nk’inzoka, ibiti, imbuto) n’imvugo nshamarenga y’inkomoko n’igisobanuro cy’icyaha bakoze. Iki cyaha abantu bamwe bagisobanura uko bashaka, n’ubuyobe butabuzemo, bagihuza n’ikigirwamanakazi cy’inzoka cyatanganga uburumbuke mu muco w’iburasirazuba bwo hagati maze bakagihuza n’imibonano mpuzabitsina. Hari abandi bibwira ko bagendera ku migezi ivugwa muri iyi nkuru y’iremwa ry’ibiriho maze bakagera muri Edeni (Intg 2,10-14) ngo bamenye neza imbuto zariwe cyangwa bakazihimba uko bashoboye. Gusesengura ibyo byose byaba ikiganiro kirekire tutinjiramo muri iyi nyigisho kuko bisaba kugaruka no gusobanura uko igitabo cy’Intangiriro kigaragaza iremwa rya muntu mu buryo bubiri (Intg 1, 27 ; 2,7.22) n’indi myumvire yashamikiyeho. Ariko hejuru y’ibyo byose, ni byiza kugendera ku bisobanuro bitandukanye bijyana n’ukwemera uko tubihabwa mu nyigisho zicukumbuye za Kiliziya.
Ikigaragara mu byanditswe bitagatifu ni uko ababyaye inyokomuntu bacumuye ndetse bakaba baracumujwe n’umushukanyi. Aho uyu mushukanyi akura ububi ndetse n’icyaha cye ntibigaragazwa mu buryo bweruye muri Bibiliya ariko ubwo bubi ntibuva ku Mana kuko ari Bwiza. Tubonamo gusa uburyo habaye intambara mu ijuru maze abamalayika babi bagasukwa ku isi (Iz 14, 12-15, Hish 12, 7-9) n’uburyo Sekibi ari umwanzi w’abantu n’Imana (Yobu 1,6-12 ; Yh 12,9 ; 20,2) ndetse n’uburyo ari Sekibi watumye urupfu ruza mu bantu (Ubuh 2,24) mu gihe Yezu Kristu yaje akabasubiza ubugingo buhoraho iteka. Hari n’abandi basobanura icyaha cy’abamalayika bigometse bagihuza n’iremwa ry’umuntu mw’ishusho n’imisurire y’Imana ariko akaza kuremanywa umubiri uvuye mu gitaka maze, nka roho nsa, abo bamalayika bakanga kuzagaragira umuntu ukozwe mu gitaka. Ibyo byose bisaba ibisobanuro birambuye tutabonera umwanya n’impapuro hano.
Reka twigarukire ku cyo iri jambo ry’Imana ritubwira. Ni uko icyaha cyakozwe gishingiye ku kwirengagiza nkana amasezerano, amabwiriza cyangwa amategeko umuntu yahawe n’Imana abitewe no kwikuza. Ariko umuntu abirengaho ngo abe nk’Imana nyamara ntacyo Imana itamuhaye imurema no mu misusire yayo. Sekibi rero ni gateranya kandi ni inyaryenge kuko amenya no kuzibiranya umuntu ku buryo umuntu abona ikintu cyari kibi gishashagirana kandi gikwiye gukorwa cyangwa kuvugwa. Byongeye ari uriya Nyiramuntu ari na Sekibi bose amagambo y’Uhoraho barayacuranguye maze umuntu agwa ubwa mpene yibona yambaye ubusa kuko yiyambuye imisusire y’ubutungane yaremanywe n’Imana. Umushukanyi yeretse Nyiramuntu ko Imana itabakunda, ko ndacyo itanga ndetse ifitiye ishyari umuntu n’urwikekwe nyamara ari yo yamuremye ikamugira n’umugenga w’ibindi biremwa. Umushukanyi aba ahereye ku nda cyangwa ibijyanye n’ibinezeza umubiri byose n’ibiwuramira avuga ngo « koko Imana yababujije kurya ku biti byose ». Mu gusobanura, Nyiramuntu yiyongereraho ko Imana yababujije no gukora ku giti cyo hagati mu busitani ngo badapfa. Aba bombi nta n’umwe wagaragaje ko byibura hari n’ibyo Uhoraho yabahaye kandi ko yabonaga bibadabagije. Nyuma y’impungege z’inda, iyo hiyongeyeho impirita yo gupfa, umuntu ata umutwe. Maze umushukanyi ahumurije Nyiramuntu ko atagipfuye ndetse ko no guhangayikishwa ko yahanwa n’Imana bivanwaho no gucumura no kuba inyaryenge, bituma byose bihindura isura : ngo amaso arahumuka nyamara mu by’ukuri yahumye ku mubiri, mu mutima no kuri roho maze akabona ikibi ari cyiza rwose. Aracumura maze acumuza na muntu maze birangira icyaha kiswe icya Adamu kuko ari we wahawe kutarya kuri icyo giti (Intg 2,16-17) ndetse umugabo akaba ari we wafatwaga nk’umutwe w’umubiri umwe asangiye n’umugore we. Bivuga ko Sekibi akoresha uburyo bwinshi ngo yigarurire abantu ku buryo yakoresha n’ibyo dukunda, abadukunda cyangwa ibyo dufite nk’impano. Ni ukuba maso no gusenga cyane.
- Nta nyungu n’ibyiza umuntu abonera mu bugomeramana
Akaga kakurikiye icumura ry’ababyaye inyokomuntu uko tuzabisobanurirwa mu nyigisho zizakurikiraho biragaragaza ko nta cyiza n’inyungu tubona twitandukanya n’Imana. Kuzirikana icyaha cyo kwikuza, kwifuza bikabije, inyota yo kwigwizaho ububasha n’ubushobozi no kwirinda gupfa, biri mu bibazo bihangayikisha umuntu wo mu bihe byose. Byagera mu bihe bishya tukabona uburyo koko ibitekerezo nyimikamuntu n’ibindi bishingiye ku ikoranabuhanga ndimburamuntu bigaragaza rwose uburyo bibangamiwe n’Imana ndetse n’inyigisho zirengera abantu bose. Imana igafatwa nk’umukeba wa muntu bityo bagasaba kuyituza mu kiliziya kandi bagashishikariza abantu no kutayisangayo ngo bayiyoboke ndetse n’uyiyobotse akamburwa ijambo ngo adahamya ukwemera kwe. Ariko amaherezo ingaruka zikarangira zitsikamiye umuntu n’isi kandi bimwe bitakigira igaruriro kuko ubuzima butagira kirazira n’indagagaciro bihamye burangira burindimuye abantu. Ibi byose bigahuma umuntu amaso cyangwa bikamuziba amatwi kubera kutanyurwa uko yaremwe, ibyo yahawe, ibyo yagezeho n’ibyo yishyikiraho maze agahora atewe agahinda n’ibyo atahawe, ibyo adafite n’ibyo atarageraho, ibyo atemerewe n’ibitamufitiye akamaro. Icyakora amahirwe ya muntu ni uko Imana ihora yiteguye kumugirira neza no kumukiza.
- Yezu akoreshya uburyo bwinshi mu gukiza abantu
Mu gihe Muntu na Nyiramuntu banze kumvira Uhoraho, Yezu Kristu yaje yumvira Se muri byose maze mu bigeragezo yahuye na byo mu butayu atsinda ibyo abakurambere batsindiwemo (Lk 4,1-13). Bityo aba Adamu mushya ukiza Adamu watsinzwe. Yezu rero, nk’umukiza w’abantu bose, uyu munsi arakiza igipfamatwi kidedemanga akoresheje ibimenyetso: ikiganza cye, amacandwe ye ndetse n’ijambo rizibura amatwi y’ubwenge, umutima n’ukwemera. Yezu azi ipfunwe umuntu aterwa no kugira ubusembwa n’ubumuga budutandukanya n’abandi. Turibuka neza ko imihango ya “Efata” (Zibuka) ikorerwa ku bigishwa bitegura batisimu ngo bazibuke bahugukire kumva no kumvira Imana, kumvira umutimana wabo mwiza ndetse no kumva abandi bazabagira inama zibubaka byuzuye. Koko byose Nyagasani yabikoze neza kandi n’ubu aracyabikora neza. Tumukomereho kandi dukomezanye mu kwemera nka bariya bantu bazaniye Yezu kiriya gipfamatwi gifite n’ubumuga bwo kutavuga neza. Amen.


text:
Mu buzima tubamo bwa buri munsi duhura n’abatugirira neza ariko se iyo habonetse abaturenganya tubyitaramo dute? Niho buri wese agaragariza imbuto yera izo arizo. “ mwumvise ko byavuzwe ngo ijisho rihorerwe irindi ariko jyeweho ndababwira kutabuza umuntu mubi kubagirira nabi: ugukubise urushyi mu musaya w’iburyo umuhindurire n’uwibumoso” (Matayo 5: 38-39)
Akenshi abantu iyo basomye aya magambo yanditwe na Yohana bumva ko bidashoboka nyamara iyo imbuto z’umwuka wera ziri mu muntu, iyo avugana, akorana kandi akayoborwa n’Imana birashoboka kugira imyitwarire myiza imbere y’abamurenganya.
Urukundo, rumwe mu mbuto z’umwuka , rurihangana kandi rukihanganira byose.
Tugiye kurebera hamwe ubuhamya bw’umugore umwe wabashije kwerera umugabo we imbuto zikwiriye abihannye bakazinukwa ibyaha, byaje kumuviramo inyungu nyinshi kandi izina ry’Imana riramamara.
Uyu mugore yasabye Yesu Kristo kumuhindurira ubuzima . umunsi umwe yumvise anejejwe no kujya kumva ubutumwa bwiza bwigishwaga n’umupasiteri Robinson. Ariko umugabo ntabwo yari akijijwe. Mugihe umugore yari yagiye ku rusengero, umugabo we yasigaye akubita agatoki ku kandi avuga ko umugore we naza aribuze kumuvuna amaguru.
Nyamara umugore aho yari ari yasenze Imana ngo igire icyo ikora mu rugo rwe, yasabye umwuka wera kumubera umuyobozi kuko yatekerezaga ko umugabo we agomba kumugirira nabi niko kwinginga umwuka wera ngo amuhe kubyitwaramo neza bityo ataza kugayisha izina ry’Imana.
Mu gutaha, umugore yasanze umugabo we amutegerereje imbere y’urugi. Aramubaza ati “uvuyehe” umugore aramusubiza ati “ku rusengero” nuko umugabo yahise amukubita umugeri ku kaguru agwa hasi. Mu kubyuka umugore yabwiye umugabo we amagambo yuzuye urukundo ati: Cheri, ushobora no kunkubita ku kandi kaguru?
Uyu mugabo yatangajwe n’imyitwarire myiza y’umugore we kiko yibwiraga ko bari burwane ingume ku yindi. Muri uko gutangara yabajije umugore we aho iyo myitwarire myiza yayikuye nuko amusubiza ko ari ku rusengero binyuze mu kwemerera Yesu akaba muri we , yamushyizemo urukundo n’amahoro atari yarigeze kumenya mbere.
Nyuma y’ibyo umugabo yabwiye umugore ati: ni byiza cyane!! Niba warabyigiye mu rusengero uzajye usubirayo igihe cyose ushakiye, sinzongera na rimwe kukubuza.
Birakwiye ko twese twera imbuto zishimwa na bose, aho tubonye bidukomereye tugasenga Imana tuyisaba kutubabarira aho twagenze nabi hanyuma itwuzuze umwuka wera ajye atuyobora ndetse atubashishe gukora ibyiza bityo abandi nibabona imbuto nziza tuberera bizabatera guhinduka bakizwe.
source: Topchretien.com


text:
Mu Rwanda
Ingengabihe Y’Amashuri Mu Rwanda Yasubiwemo
Minisiteri y’Uburezi yavuguruye ingengabihe y’amasomo mu mashuri abanza n’ayisumbuye, nyuma y’uko ayo mu Mujyi wa Kigali aheruka kumara igihe afunzwe, mu kwirinda ikwirakwira ry’icyorezo cya COVID-19.
Ingengabihe yavuguruwe nyuma yo gusubukura amasomo mu Mujyi wa Kigali. Yari yahagaritswe ku wa 17 Mutarama,2021 kubera ubwiyongere bwa COVID-19.
Mu mavugurura yakozwe, yaba amashuri yo mu Mujyi wa Kigali yasubukuye amasomo ku wa 23 Gashyantare 2021 n’ayo mu Ntara atarigeze ahagarika, yose azasoza igihembwe cya kabiri ku wa 2 Mata, 2021.
Ni yo tariki izasorezwaho ku biga mu cyiciro cyisumbuye, ni ukuvuga mu mwaka wa Gatanu, uwa Gatandatu mu mashuri abanza; mu wa Gatatu, uwa Gatanu, uwa Gatandatu mu Mashuri yisumbuye, Amashuri y’imyuga n’abiga mu nderabarezi; batangiye amasomo ku wa 2 Ugushyingo 2020.
Ni kimwe n’abiga mu cyiciro kibanza, ni ukuvuga mu wa 4 w’amashuri abanza, mu wa Mbere, mu wa Kabiri, no mu wa Kane mu mashuri yisumbuye n’abatangizi mu mashuri y’imyuga n’inderabarezi, batangiye amasomo ku wa 23 Ugushyingo 2020.
Mu gihembwe cya gatatu ayo mashuri noneho azahuza ingengabihe mu gihugu cyose, atangire amasomo ku wa wa 19 Mata, azarangire ku wa 9 Nyakanga 2021.
Ibizamini by’amashuri abanza bizakorwa ku wa 12 -14 Nyakanga 2021, naho iby’ayisumbuye bikorwe ku wa 20 – 30 Nyakanga 2021.
Amashuri y’inshuke n’icyiciro cya mbere cy’amashuri abanza…
Amashuri y’inshuke n’icyiciro cya mbere cy’amashuri abanza, byahawe ingengabihe yihariye nk’uko byatangiye amasomo nyuma y’abandi.
Mu gihe mu Ntara batangiye igihembwe cya mbere ku wa 18 Mutarama kikazarangira ku wa 2 Mata, no mu Mujyi wa Kigali aho cyatangiye ku wa 23 Gashyantare, bazasoreza rimwe ku wa 2 Mata 2021.
Igihembwe cya kabiri bazagendera hamwe, batangire ku wa 19 Mata basoze ku wa 9 Nyakanga 2021, igihembwe cya gatatu kizatangire ku wa 2 Kanama gisozwe ku wa 17 Nzeri 2021.


text:
Korali Family of Singers bateguye igitaramo bitiriye ‘Umuryango Mwiza’
Ubuhumwa bw’ihumure ku bizera bose bukubiye mu ndirimbo Nshya ya Mami Espe
Nyuma y’indirimbo ye yakunzwe na benshi ARABIZI, Mami Espe yashize hanze indi ndirimbo nshya yise NTIRUZATUNANIRA.
Umuhanzikazi Mami Espe, wamenyekanye cyane mu ndirimbo yasubiyemo ya Israel Mbonyi, SINZIBAGIRWA, ndetse na NAMENYE NEZA ya Korali ye aririmbamo Holy Nation, yongeye gushyira hanze indirimbo ihumuriza imitima y’abizera.
NTIRUZATUNANIRA ni indirimbo irimo amagambo ashimangira ko Imana izarwanirira abayisunga bose. Ni indirimbo y’iminota 5 n’amasegonda 43, iri mu njyana ya zouk.
Mu butumwa bugufi yatanze bwaherekeje iyi ndirimbo ku murongo we wa YouTube, yagize ati “ Muraho neza Nshuti z’umusaraba, Nifuje kubasangiza Indirimbo nise NTIRUZATUNANIRA, ni indirimbo Isubizamo abantu imbaraga , ibibutsa ko nubwo turwana n’umwanzi ariko UWITEKA adukiza muri byose”
Mu kiganiro yagiranye na Nkundagospel, Umuhanzikazi Mami Espe, yagize icyo avuga ku butumwa yifuza ko abantu bakura muri iyi ndirimbo ye nshya, yagize ati “Indirimbo NTIRUZATUNANIRA, yaturutse ku ijambo ry’Imana riri mu Abefeso 3:20, nashakaga kubwira abantu ko uko intambara yaba imeze kose Imana ibasha gukora cyane ibiruta ibyo dusaba ndetse nibyo twifuza kandi nubwo Satani aturasa imyambi, urugamba rutazananira abizera kuko Kristo ahora mu ruhande rwabo bazanesha”
Mu gusoza iyi ndirimbo, Mami, ahumuriza abantu ababwira ko Imana izaca inzira mu butayu, ni Imana nziza, yuzuye Ubuntu n’ibambe
Amashusho yiyi ndirimbo anogeye ijisho yatunganijwe na Dir Sabey Gilbert, umusore umaze kwigarurira imitima y’abahanzi n’amakorali atari make kubera uburyo ari kugaragaza umwihariko mu mashusho akora.Naho amajwi n’umuziki by’iyi ndirimbo byatunganijwe na Boris, producer (soma poroduyusa) uzwiho ubuhanga mubyo gutunganya umuziki.
Mami Espe atangaza ko nyuma yiyi ndirimbo aticaye, yagize ati “Abakunzi banjye, abakunda indirimbo zanjye n’abandi bose bafashwa nazo, Ndabakunda kandi ntabwo nzabatenguha, ntabwo nzongera kugenda ngo mpere kandi ndabizeza ko ngiye kurushaho gukora cyane”
Indirimbo ndetse n’ibindi bikorwa bye wabisanga ku muyoboro abicishaho wa youtube, uri mu mazina ye, Mami Espe.
Umva indirimbo nshya NTIRUZATUNANIRA ya Mami Espe


text:
Byoroheye, bizima, kandi birambye: Ibi byari ibintu byingenzi byaranze ibicuruzwa twahaye imbwa, injangwe, inyamaswa z’inyamabere nto, inyoni zisharira, amafi, na terariyumu n’inyamaswa zo mu busitani.Kuva icyorezo cya COVID-19 cyatangira, abafite amatungo bamaranye igihe kinini murugo kandi bitondera cyane bagenzi babo bafite amaguru ane.Abakunda inyamaswa bagiye basanga ari ngombwa kuruta ikindi gihe cyose kugirango barebe neza no kwita ku matungo yabo.Ibi byatanze imbaraga zingirakamaro mubyari bimaze kugaragara mubimenyetso, harimo ibiryo byamatungo meza, ihumure, digitale, kandi birambye.
Imirire myiza yinyamaswa
Urutonde rwibiribwa byimbwa ninjangwe bitangirira ku biryo byateguwe neza, ibihembo byiza byokurya hamwe nibisubizo ukoresheje ibintu bisanzwe ndetse rimwe na rimwe bikomoka ku bimera bikongerwaho ibiryo bikora kugirango bikemure ibikenewe byimbwa cyangwa inyamaswa zitwite.
Ababikora batanga ibicuruzwa byihariye kugirango bahuze inzira yimbwa ntoya, bahura nibibazo by amenyo kenshi kuruta imbwa nini, urugero, kandi bakeneye ibicuruzwa bitandukanye byitaweho, ibikoresho bishyushya byinshi, nibiryo byahujwe bikwiranye nimyaka itandukanye, bitewe nuko ibyiringiro byubuzima ari muri rusange.
Ibicuruzwa byihariye byo gutunga amatungo magufi no guhinga
Sisitemu yo kugaburira pendulum mumagage yimbeba itera imbaraga nubuhanga mu ngurube, inkwavu nimbeba.Imyanda isubirwamo idafite inyongeramusaruro kandi yagenewe imisaya yoroheje itanga inzu nziza y’inyamabere nto.Kwiyongera kwibanda kubidukikije murugo byazanywe nicyorezo byatumye habaho kuzamuka kugaragara mubuhinzi bwishimisha, bituma hakenerwa amakuru, ibiryo no kwita kubinkoko, inkongoro, inkware nizindi mbuga nubusitani, hamwe nibijyanye ibicuruzwa na serivisi.
Ibicuruzwa byiza kandi byiza
Hariho kandi icyerekezo cyibicuruzwa byiza kugirango habeho ihumure ryiza: Injangwe nimbwa byunvikana birinda ubukonje kandi bitose hamwe n imyenda kugirango bitange ubushyuhe, kandi materi yo gukonjesha, imisego hamwe na banda bibafasha guhangana nubushyuhe mugihe cyizuba.
Injangwe n'imbwa birashobora gutondekwa kuva kumutwe kugeza kuntoki hamwe na shampo zidasanzwe mubwogero bushobora kugwa.Hariho kandi bidet zigendanwa, ubwiherero bwinjangwe bukozwe muri plastiki isubirwamo, hamwe nifumbire mvaruganda yimbwa.Naho kubijyanye nibicuruzwa byisuku, hari ibintu kuri buri ntego, kuva kumiryango yumukungugu kugeza kumasuku ya tapi no kurandura umunuko.
Muri ibyo birori hagaragaye ibikinisho bifatika, ibikoresho byo gutoza, hamwe no kwiruka kwiruka kwishimisha no gukina nimbwa.Kandi gukurikira umukino muremure wo hanze, umutoza woguhumuriza neza afasha injangwe nimbwa gutuza, cyane cyane mubihe bitesha umutwe nkumuyaga ndetse no kuzimya umuriro.
Ibikomoka ku matungo birahari kugirango uhuze ibidukikije murugo hamwe nuburyo bwawe bwite bwo gutwara: ibitanda byujuje ubuziranenge, ibikoresho byinjangwe byinjangwe cyangwa aquarium ikora nk'igabana ibyumba birahari kugirango biryohe.Mumodoka, stilish, idashobora kwihanganira intebe hamwe na hammock bikuramo imihangayiko yo gutembera hamwe.
Ikoranabuhanga n'inzu nziza
Usibye ibicuruzwa nka sisitemu ya tekiniki ukeneye kugirango amatungo yawe agume neza, hariho terariyumu, aquarium, paludarium hamwe n’ahandi hatuye amafi, gekos, ibikeri, inzoka ninyenzi.Porogaramu igenzura hamwe na sisitemu yo kugenzura ibidukikije nayo iraboneka kumazu yubwenge, kugirango byoroshye kwita no kwita kubitungwa kimwe no gukurikirana aquarium na terariyumu.
Igihe cyoherejwe: Nyakanga-23-2021


text:
Barishimira ko babonye ‘Cotex’ ishobora gukoreshwa mu myaka ibiri
Urubyiruko rw’abakobwa ndetse n’abagore barishimira ubwoko bw’impapuro z’isuku y’abagore n’abakobwa (Cotex cyangwa Pads) bakenera mu gihe cy’imihango, zishobora gukoreshwa mu gihe cy’imyaka ibiri, bidasabye ko hari izindi bagura.
Ni impapuro z’isuku zitwa KosmoPads zikorerwa mu Rwanda, zikanakorwa n’Abanyarwanda, aho zikoze mu buryo iyakoreshejwe ishobora kumeswa n’isabune isanzwe, ubundi ikanikwa ikongera gukoreshwa nta kibazo.
Izi Cotex zikozwe mu mwenda usanzwe ari nawo ujya ku mubiri, ariko kandi ukaba udashobora kugira ingaruka izo ari zo zose ku ruhu rw’umuntu, hakongerwamo igitambaro gishobora gufata imihango myinshi, ku buryo kitakuzura vuba, hanyuma inyuma yacyo hakajyaho ikindi gitangira iyo mihango igihe cyose yaba irenze cya gitambaro cya mbere, kugira ngo idasohoka ku buryo yakwanduza umwenda w’imbere.
Bamwe mu rubyiruko rw’abakobwa bamaze igihe bakoresha Cotex z’ubwoko bwa Kosmopads, bavuga ko byababafashije cyane, kuko uretse kuba byarabafashije mu buryo bwo kwizigamira, ariko kandi ngo hari n’abo izisanzwe zagiragaho ingaruka ku mubiri.
Benitha Irumva Kezakase w’imyaka 18, atuye mu Murenge wa Cyanika mu Karere ka Burera, avuga ko KosmoPads zamufashije cyane ugereranyije n’izindi yakoreshaga mbere.
Ati “Najyaga ngira ikibazo cyo kubabuka mu gihe nambaye izindi pads zikoreshwa rimwe zikajugunywa, cyari ikibazo cyampangayikishaga cyane, gusa aho natangiriye gukoresha KosmoPads, ntabwo nongeye guhura n’icyo kibazo. Ku bijyanye no kwizigamira naho zaramfashije, amafaranga nakoreshaga buri kwezi barayampa noneho nkayazigama ku ruhande”.
Amen Divine Ikamba wo mu Murenge wa Byumba mu Karere ka Gicumbi, na we avuga ko ibyo bikoresho by’isuku byamunyuze.
Ati “KosmoPads ni udukoresho twiza mu buryo butandukanye, ku kijyanye n’ubukungu turafasha cyane, kuko urebye nk’utundi dukoresho abandi basanzwe bakoresha, utwo gukoresha mu mezi atandatu, twaba dukubye inshuro zirenze enye Kosmopads, kuko jye mu mezi atandatu nakoreshaga ibihumbi nka 12, ariko Kosmopad naguze iy’ibihumbi 2, kandi nzayikoresha muri ayo mezi yose”.
Brandine Umuziranenge ni we washinze uruganda rwa Kosmotive, ari narwo rukora Kosmopads, avuga ko igitekerezo cyo gukora ibikoresho by’isuku y’abagore n’abakobwa, cyavuye ku bibazo yakundaga kwandika byugarije abana b’abakobwa, bakundaga gusiba ishuri cyangwa akazi bitewe no kubura ibikoresho byifashishwa mu isuku y’imihango.
Ati “Icyo gihe nandika byari muri 2017, umubare wari wagaragaye mu bushakashatsi werekanye ko ari 18% basiba, dukora ubuvugizi uwo mwaka wose, ariko nta kindi gikoresho kigeze cyiyongera ku isoko. Turavuga tuti reka turebe ko nta kindi twakora, kuko ntabwo twaguma tuvuga gusa, ahubwo dushake ikindi twakora cyaramba cyangwa gihendutse kurusha ibindi, cyatuma nta mukobwa wicara ngo avuge ngo buri minsi itanu mu kwezi nzajya nsiba, nicyo cyatumye dutangira Kosmopads”.
Ati “Byatanze ibisubizo cyane, kubera ko wenda dukuyemo kuba tuzikora hakagira nk’ibigo bizigurira abo byari bisanzwe biziha, cyangwa abantu baza kuzigura bandi, hari abana benshi uyiha akakubwira ati jye nabaga menyereye ko imihango iza nkagenda nkaguma mu rugo. Kuri twe kubasha kuzibaha ukamenya ngo agiye kumara imyaka ibiri arimo kwiga ni igisubizo”.
Umuyobozi Mukuru ushinzwe iterambere ry’uburinganire no kongerera abagore ubushobozi muri MIGEPROF, Silas Ngayabosha, asanga gukora izidakoreshwa rimwe gusa ari kimwe mu bisubizo birambye.
Ati “Iki ni kimwe mu bisubizo, kandi nka MIGEPROF tubona ko kizaba igisubizo kirambye, ndetse tukareba no ku rundi ruhande, kuko ikibazo si ukuzigira gusa hari n’icy’imyumvire yaba ku ruhande rw’abagabo n’abana b’abahungu babana n’abakobwa cyangwa bari kumwe ku ishuri, nibyo turimo gukora kugira ngo kujya mu mihango bibonwe nk’uburenganzira bwa muntu, atari ikintu cyatuma avangurwa”.
Ku munsi Kosmotive ishobora gukora Kosmopad 5,000 bingana n’amapaki 1000, kuko muri buri paki haba harimo 5, bakaba bakoresha abagore n’abakobwa 100, aho bafite intego zo gukora Kosomopas zishobora kuzahaza abagore n’abakobwa bagera kuri miliyoni 2 mu gihe cy’imyaka ibiri.
Ibitekerezo ( 4 )
Mutubwire Aho twazibona n’iguciro cyazo kuko natwe Gakenke turazikeneye
Ko ntazo tubona I Rulindo?
Ko zitagera ahantu hose ko I Rulindo ntazo turahabona?
Nonese komutatubwiye igiciro
cya cotex ise ziboneka kumaduka yose?


text:
Musanze: Imodoka yaguye mu manga umuntu umwe arakomereka bikomeye
Imodoka yo mu bwoko bwa Daihatsu yataye umuhanda igwa mu manga y’umusozi, umuntu umwe muri batatu bari bayirimo arahakomerekera bikomeye.
Iyi modoka yari itwawe n’uwitwa Hakorimana Dieudonné, yari ipakiye ibirayi n’ibitoki, ibikuye mu isoko rya Vunga, riherereye mu Murenge wa Shyira Akarere ka Nyabihu, ikaba yerekezaga muri Centre ya Byangabo mu Murenge wa Busogo, Akarere ka Musanze.
Ubwo yari igeze mu Mudugudu wa Birira, Akagari ka Mbugayera mu Murenge wa Kimonyi, hafi y’uruganda rutunganya isima ruhakorera, ngo yananiwe kuzamuka umuhanda, biyiviramo gusubira inyuma, niko kurenga umuhanda, igwa mu manga y’umusozi, nko muri metero ijana.
Birakekwa ko iyi modoka yari ifite ikibazo kiri tekiniki, nk’uko byemejwe n’Umuvugizi wa Polisi y’u Rwanda, Ishami rishinzwe umutekano wo mu muhanda SSP René Irere.
Yagize ati: “Uwo mushoferi wari uyitwaye, na kigingi wayo, ubwo bageraga mu gace impanuka yabereyemo, babonye imodoka itangiye gusubira inyuma, barasimbuka bayivamo bombi. Kigingi(taniboyi) mu gihe yageragezaga gushakisha ibuye ngo atege ipine ryayo, shoferi we yahise yiruka akizwa n’amaguru, naho uwo mugore wari wayisigayemo, ari na we bikekwa ko ari nyiri iyo myaka imodoka yari ipakiye, ahirimana na yo, arakomereka bikomeye”.
Akomeza ati: “Abari bayirimo uko ari batatu ni umushoferi, kigingi ndetse n’umudamu bikekwa ko ari we nyiri ibintu yari ipakiye. N’ubwo iriya modoka yari isanzwe ifite controle tekiniki, mu bigaragara yari ifite ibibazo mekanike shoferi wayo atari yabanje kugenzura hakiri kare, ari na byo ntandaro y’impanuka”.
SSP René Irere, yaboneyeho gusaba abatwara ibinyabiziga, kujya bitwararika no gusuzuma kenshi niba bidafite ibibazo. Agira ati: “Turasaba ba nyiri ibinyabiziga n’abashinzwe kubitwara, cyane cyane ibitwara imizigo, kujya basuzuma no gukurikirana ubuzima bwabyo umunsi ku wundi, kubera ko bitwara ibintu biremereye. N’iyo imodoka yaba ifite controle technique, mbere yo gukora urugendo, haba hakwiye kubaho kugenzura kenshi, basanga hari ikibazo ifite, bakihutira kuyikoresha hakiri kare, kugira ngo idateza ibibazo by’impanuka”.
Uwakomeretse yahise ajyanwa ku bitaro bikuru bya Ruhengeri kugira ngo yitabweho n’abaganga.


text:
Kuvugurura uruhu rwiza IPL SHR OPT Imashini ikuramo umusatsi
Incamake
Igitekerezo
Ibyiza
Parameter
Atena ni ahakorerwa imirimo yo gukuramo umusatsi no kuvura uruhu rwiza.Ihuriro rihuza udushya tugezweho muri SHR (Gukuramo umusatsi) hamwe na tekinoroji ya ND-YAG kugirango itange uburyo bwiza, bwihariye bwo kuvura-hamwe nibisubizo bisanzwe, birebire.
Iboneza risanzwe
Imashini 6 nimbaraga 3000W, zitanga ingufu zihoraho, mububabare
20Hz Frequency, mbere yo kuraswa na OPT IPL, umuvuduko wo kuvura byihuse.Igishushanyo mbonera cya 20Hz gishushanya gishobora kwemeza neza isura nziza.Abakiriya bacu barashobora gukoresha imashini kugirango yera umubiri wose kandi bavugurure uruhu neza.
Technology Ikoranabuhanga rishya: SHR + OPT
Ugereranije no kurasa gakondo kurasa IPL, SHR (Gukuramo umusatsi) bishobora kunyerera kugirango bivurwe, bivuze ko umuvuduko wihuse kuri buri flash.
Tekinoroji ya OPT (Optimal Pulse Technology) ituma buri mbaraga zingirakamaro zihoraho kandi zisanzwe, muburyo bwo kuvura abarwayi bafite umutekano, neza, kandi neza.
Ual Byombi-Umuhengeri-Ufite Intoki
640-950nm Igikoresho: gukuramo umusatsi, kurenza 610-1200nm
530-950nm Igikoresho: kuvugurura uruhu no gukuraho pigmentation
Technology Ikoranabuhanga rikonje
OPT SHR IPL Imashini ikonjesha uruhu mugihe kinini cyo kuvura, bikagabanya ibyago byo gutwikwa mugihe ukomeza ubushyuhe muri dermis aho bivurirwa umusatsi.Igisubizo nigisubizo cyo gukuraho umusatsi utanga ibisubizo byiza kubwoko bwose bwuruhu- harimo uruhu rwijimye.
SHR Intoki zigenda: inshuro nyinshi
Gukuraho umusatsi
Gukuraho pigment
Kurandura acne
Gukuraho imitsi
Gukuraho inkari
Kuvugurura uruhu
ND Yag Laser handpiece ya
Gukuraho tatouage
Umukara, ubururu, umutuku, umutuku ubwoko butandukanye bwa tatouage;
Ibibyimba bya pigmented muri epidermis na dermis: umwanya wimyaka, ikawa, izuba, izuba, melasma, ota, zygomaticus, nevus, mongoliya, pigmentation nyuma yo gutwikwa ·
Uburyo bwa PTP
Kuvugurura uruhu, Kwera uruhu, Gukomera uruhu, Imiterere yuruhu, gutonesha.


text:
Abefeso 2:3- 6 “ 1 Namwe yarabazuye, mwebwe abari bapfuye muzize ibicumuro n’ibyaha byanyu, 2ibyo mwagenderagamo kera mukurikiza imigenzo y’iyi si, mugakurikiza umwami utegeka ikirere, ari we mwuka ukorera mu batumvira. 3Kandi natwe twese twahoze muri bo dukurikiza ibyo kamere yacu yifuza, tugakora ibyo kamere n’imitima byacu byishakira, kandi ku bwa kavukire yacu twari abo kugirirwa umujinya nk’abandi bose. 4Ariko Imana kuko ari umutunzi w’imbabazi, yaduhinduranye bazima na Kristo 5 ku bw’urukundo rwinshi yadukunze, ubwo twari dupfuye tuzize ibicumuro byacu (ubuntu ni bwo bwabakijije), 6 nuko ituzurana na we, itwicaranya na we mu ijuru mu buryo bw’Umwuka turi muri Kristo Yesu.
Mbese abibaza ngo ubuzima bushya ni iki? Ni amahirwe umuntu aba yongeye kubona abuboneye muri Kirisitu Yesu, akamuha ubugingo bushya. Mu buzima busanzwe iyo haje ikintu gishya gisimbura icyari gihari biba bivuze ko icyari gihari kitari gifite akamaro, gishaje cyangwa kikirusha ubwiza.
Ni iyihe mpamvu haje ubundi buzima bushya? Bivuze ko ubwo buzima bwa mbere abantu barimo kujyenderamo bwari bupfuye. Iyo usomye uhereye mu gitabo cy’Itangiriro ubona urugendo rurerure rwagiye rukorwa kugira ngo umwana w’umuntu acungurwe. Kuko Imana ikimara gushyira Adamu na Eva muri Edeni Satani yararebye abona ko ikintu gishobora gutandukanya Imana n’umuntu burundu ari icyaha. Kuko Ijambo ry’Imana rivuga neza ko ibihembo by’ibiyaha ari urupfu. Yumvaga atandukanije umuntu n’Imana burundu nubwo yari igiye kubigeraho ariko si byo nanone.
Ingaruka z’icyaha zageze ku muntu. Kuko Bibiliya ivuga ko batari bambaye bisobanuye ko bari bambaye ubwiza bw’Imana. Nyuma yo gukora icyaha, ubwiza bw’Imana bwarabahunze. Ikintu icyaha kigukorera ni ukukwambura ubwiza bw’Imana.
Icya kabiri, umwana w’umuntu yirukanywe mu ngobyi ya Edeni, ikigaragara ni uko Satani yari atangiye kugera ku mugambi we. Nuko Imana imwirukana mu cyanya (presence) cyayo ikirindisha abakerubi bafite inkota kugira ngo atazarya ku giti cy’ubugingo kuko yari yamaze gususugura Imana. Icya gatatu yatakaje ubwenge. Ubwo bwenge Yobu arabuvuga ko ari ukubaha Uwiteka, aribwo bwenge kandi kuva mu byaha ariko ku jijuka.
Icya kane yatakaje ubutware. Kuko Imana imurema yamuremanye ubutware ngo atware ikintu cyose none ubu ibyinshi biramutwara, ni yo mpamvu muri iyi minsi uhura n’umuntu akakubwira ati gusambana byarananiye kubireka, ni ukubera ko umuntu aba yaratakaje ubutware. Ariko uko byagenda kose utakiri kumwe n’Imana ntabwo wazigera ubitegeka.
Satani atangiye kunezerwa ko atandukanije umuntu n’Imana nibwo urukundo rwayo rwahise rugaragara. Kuko Imana ibonye ko umuntu agiye kuzimira burundu yerekanye ko ishaka kumugarura mu cyanya cyayo. Kuko mu itangiriro Imana yica inyamaswa ikambika Adamu na Eva bisobanuye uwari kuzaza kuducungura ariwe Kirisitu kugira ngo atange ubugingo bwe acungure umuntu. Ibyo bitungura Satani. Aya ni yo mahirwe ya kabiri yabonetse, ari yo abantu bafata uko bishakiye ariko ni yo azashyirisha abantu mu rubanza.
Imigani 8:29-30 “Kristo agaragaza neza ko ibinezaneza by’Imana ari ukugira ngo izabane n’umuntu” aribyo Satani yarwanyaga. Hari ibintu byinshi cyane Imana yagiye ikora kuko umuntu yakomeje kuba mubi, bigera n’aho yagambiriye kumurimbura ikamuvanaho, ari bwo yabonaga Nowa nk’umukiranutsi, imutegeka kubaza inkuge ari yo bagombaga guhungiramo, nayo yashushanyaga ubuhungiro bwa nyabwo umuntu ashobora guhungiramo akaga kose gatewe na Satani, aribwo Kirisitu Yesu. Ariko muri iyi minsi ntabwo abantu bari kubwira abantu kwinjira mu buhungiro, buzima, ahubwo barabwira guhunga ubukene nibindi ariko ubuhungiro bwa nyabwo ni Kirisitu. Uku ni ko byagenze ku bwa Nowa kugeza ubwo umwuzure wabatunguye bakarimbuka.
Tugeze mu mwaka abantu bari kwishimiramo ariko umuntu wese yari akwiriye kwicara agafata umwanzuro wo gukurikira Kirisitu neza, adakebakeba , cyangwa ufite intege nke agasanga abatambyi bakamufasha, kuko ni umwaka Imana itwongereye kugira ngo dukosore ibyo mu ngeso zacu zidatunganye.
Iri ni irengayobora ikintu Imana yakoze (kohereza Kirisitu). None rero nubwo ukora ibyaha Imana ikakwihorera, ntukagire ngo ntabwo Imana ikubona. Kuko kubura ubwenge kw’abantu amakosa yabo agenda yiyongeranya imbere yayo. Nubwo abantu benshi bakemeranya bakeza umurimo mubi ntabwo bivuze ko Imana yatubona nk’abakiranutsi, kuko ntabwo iba yabuze uko igenza. Kubw’urukundo rwayo ntiyahwemye gushaka uko icungura umuntu. Niryo isezerano rishya ariryo twahawe kubera Yesu. Kuko yari imaze kubona ko ibitambo ntacyo byatumariye. Yesu araza avukira mu mugore, avuka mu buryo bworoheye buri muntu wese kugirango amwisangemo, ntakindi kiraro, cyabasha gusiba umworera uri hagati y’umuntu n’Imana usibye amaraso ya Kirisitu.
1korinto 15: 22 “nkuko bose bazaniwe gupfa na Adamu ninako bazaniwe kubaho na Kristo”. Uku ari ko kuva mu gisekuru cya Adamu tukimukira mu gisekuru gishya cya Kristo . Hari ibintu bidashoboka, gushakira imirimo y’uwazutse ku muntu utarigeze apfa. Ibi bireze mu matorero menshi aho abantu bari kwihangisha gukora imirimo y’abantu bazutse kandi kamere zabo zikiri nzima. Ntibishoboka nimba kamere yawe itarapfuye ngo ihambwe uzukire mu gisekuru cya Kirisitu.
Pawulo yaranditse aravuga ngo abayoborwa n’Umwuka ni bo bana b’Imana. Rero ntiwakora imirimo y’Umwuka kandi kamere yawe itarigeze ipfa. Impamvu ubona biri kugenda bikugora ni uko kamere yawe itari yapfa. Kubera hari kamere abantu bagiye bagundira mu mitima yabo, bituma bagenda bahanga utundi dushya tudahishuwe n’Umwuka w’Imana ahubwo ari utuzanwa n’abadayimoni. Ni imikorere ya Satani.
Umva ikikintu, ntabwo umwana w’umuntu ari we kitegererezo cyo gukizwa. Nubwo ufite ibyo wamureberaho, ntabwo ariwe kitegererezo, cyo kugenderwaho. Ikitegererezo ni Kirisitu wenyine. Kuko abantu muri iyi minsi barimo bagenda bagushwa n’abantu basanze bakuze mu ma dini. Ariko Pawulo arandika aravuga ati “Natwe yaratuzuye idukuye mu mirimo yacu mibi ariko Imana kuko ari umutunzi w’imbabazi iduhindurana bazima na Kirisitu” uwatuzuye niwe kitegererezo.
Ikibereye cyiza umuntu ni uko ahinduka, gakora umurimo w’Imana akiranuka, nubwo kuwukora atari igisobanuro cyo kugwiza ibyo ushaka byose, ahubwo icy’ingenzi ni ubugingo. Ngwino ugurane na Kirisitu, utange kamere yawe igiye ku kurimbuza, nawe aguhe ubugingo buhoraho.
Pawulo ati “Ariko ntimwishushanye n’abiki gihe ahubwo muhinduke rwose mugize imitima mishya”. Kuko hari igihe umuntu ahinduka ariko ntahinduke rwose. Hanyuma imbaraga zagukuye hahandi kure ni nazo zakubashisha kunesha burundu. Kuko muri Kirisitu Yesu harimo imbaraga zibashisha kunesha byose, kuko impamvu wumva bidashoboka ni uko ukiri hanze. Kuko ibitambo byinshi by’indirimbo n’amashimwe avanze no gukiranirwa, ntabwo bishobora kunezeza Imana, gukora imirimo myinshi itegetswe n’abapasitoro udafite gukiranuka muri wowe nta gisobanuro bifite imbere y’Imana.
Birasanaho abantu bari kwishyiriraho isezerano rya gatatu ryo kwicungura nk’aho amaraso ya Yesu nta cyo yabamariye. Aho abantu bari kwihimbira gukiranuka ko mu butunzi bwinshi, cyangwa ibintu abantu batanga mu nzu y’Imana bigatuma bakora amafuti nta muntu wabakoma, abandi bakitwaza imyanya y’ubuyobozi. Ariko ntabwo ibyo byose abantu bishingikirijeho byatuma bakizwa. Uyu ni umurimo w’Imana ntihakagire uwikomanga mu gatuza ngo avuge ngo nijyebishingiyeho.
Ongera wigenzure kugira ngo urebe ko wahindutse, kugira ngo n’iby’Imana yakubwiye bizabashe kugusohoreraho. Ahari uyu mwanya ni ukugira ngo wisubiremo n’imigisha Imana yakugeneye izabashe ku kugeraho. Hinduka ube mu buzima bushya ubwo Kristo yaguteguriye.
Umwigisha: Jean Claude DUKUZUMUREMYI
Source: https://cepurhuye.org/


text:
Raporo y’Isi Yose y’Abahamya ba Yehova y’Umwaka w’Umurimo wa 2020
Dore raporo igaragaza umurimo wo kubwiriza Abahamya ba Yehova bakoze ku isi hose kuva muri Nzeri 2019 kugeza muri Kanama 2020.
Igiteranyo cyose 2020
Iyi raporo ngarukamwaka igaragaza ibyo Abahamya ba Yehova bakoze n’amafaranga bakoresheje mu murimo wo kubwiriza ku isi hose.
Raporo y’ibihugu 2020
Iyi raporo irimo umubare w’Abahamya, ababatijwe, abateranye ku Rwibutso, n’ibindi.
Ibindi wamenya
IBIBAZO ABANTU BAKUNZE KWIBAZA
Ku isi hose hari Abahamya ba Yehova bangahe?
Dore uko tumenya umubare w’abayoboke bacu.
IBIBAZO ABANTU BAKUNZE KWIBAZA
Kuki Abahamya ba Yehova babwiriza ku nzu n’inzu?
Menya inshingano Yesu yahaye abigishwa be ba mbere.
GUTANGIZA IBIGANIRO
Abahamya ba Yehova ni bantu ki?
Abantu benshi bifuza kumenya Abahamya ba Yehova abo ari bo. Bibarize kugira ngo ubamenye neza.
ABO TURI BO
Abahamya ba Yehova hirya no hino ku isi
Menya iby’umuryango wacu mpuzamahanga w’abavandimwe.
ABO TURI BO
Kwiga Bibiliya bikorwa bite?
Ku isi hose, Abahamya ba Yehova bazwiho gukora umurimo wo kwigisha Bibiliya ku buntu. Irebere uko bikorwa.


text:
Muri Demokarasi ububasha bwa rubanda ntibugira rutangira, n’iyo rubanda ihisemo kugira aho ishyira ibihato ingufu zibishyizeho ni nazo zibikuraho : ni cyo gisobanuro (esprit de la loi) cy’ingingo y’193 y’Itegekonshinga ryo mu 2013. Kuba byaragenwe ko nta mushinga wo kuvugurura iyo ngingo y’193 ushobora kwakirwa (clause intangible) bifite ishingiro n’injyana. Koko rero Itegekonshinga ntiriva mu ijuru, rikorwa n’abantu. Guhindura ingingo iyi cyangwa iriya sibyo byakabaye ikibazo. Uretse n’ingingo imwe cyangwa ebyiri zaryo, Itegekonshinga ryose uko ryakabaye rishobora kuvaho hagashyirwaho irindi, isi igakomeza ikazenguruka, ndetse ikaba yazenguruka neza kurusha mbere.
1. Itegekonshinga ryo mu 2003 si ryo rya mbere u Rwanda rwagize. Ryaje risimbura iryo ryasanze naryo rifite iryaribanjirije. Guhindura ingingo yaryo y’101 sibyo byakabaye ikibazo, iyo biba koko biri mu nyungu za rubanda (nyamwinshi !) .
2. Ikibazo gikomereye rubanda muri iki gihe si ukumva icyo itegekonshinga ryo mu 2003 rivuga (interpretation de la loi). Icyo rubanda yifuzaga mu gusezerera ingoma ya cyami n’ubungubu nticyahindutse , ni nacyo mu by’ukuri kigaragarira mu ngingo y’101 : ni uko byakwemerwa na bose, bikubahirizwa n’abayobozi, ko ubutegetsi bwose ari ubw’abaturage , bukaba mbere na mbere bugomba gukorera inyungu z’abaturage, bityo inzozi z’abitwa ko bavukanye imbuto bacyibwira ko bavukiye gutegeka, abandi benegihugu bakavukira kubabera abagaragu, zikagenda nk’ifuni iheze !
3. Ikibazo nyakuri kiduhangayikishije twese ntawe utakibona uretse abigiza nkana : ni uko Paul Kagame n’Agatsiko ke nta yindi mpamvu igaragara bafite yo guhindura ingingo y’101 y’itegekonshinga uretse inyungu bwite z’Agatsiko rukumbi kamaze imyaka isaga 21 ku butegetsi, kakaba karabukoresheje uko kishakiye mu kwimakaza iterabwoba no kwikubira ibyiza byose by’igihugu, none ubu kakaba gashaka « gukorogoshora Itegekonshinga » kagamije gusa kwihambira ku butegetsi no guheza rubanda mu icuraburindi ry’ingoma y’igitugu. Ibi se ninde wabyemera !?
4. Icy’ingenzi kigomba kumvikana ni uko Itegekonshinga, uko ryaba ryarashyizweho kose, intege nke ryaba rigaragaza zose, iyo ryatowe n’abaturage, ntiripfa guhindagurwa uko abantu biboneye kose, ku mpamvu ibonetse yose.
5. Niba rero ishyaka rya FPR riri ku butegetsi nta bantu bazima rikigira, rikaba ridashoboye kwishakamo undi mukandida ryakwamamaza mu matora y’umukuru w’igihugu yo mu 2017 , niryemere ko ricyuye igihe, ribise abashaka gukorera igihugu ibyiza, turahari .
6.Niba kandi bigaragaye ko Abacurabwenge ba FPR bacyibereye mu 1959, bakaba bacyibitseho imitekerereze y’ingoma ya cyami twaserereye mu myaka 50 ishize, bakaba koko bumva bafite umuntu umwe rukumbi wavukanye imbuto, ngo ugomba gutegeka Abanyarwanda kugera ku iherezo ry’isi, nibakenyere bahangane na Revolisiyo ya rubanda kuko ibintu bigiye kubashyuhana, « match » ikabarenga, bakabura iyo bakwirwa.
7.Ndongera kwemeza ko ikibazo Abanyarwanda bafite muri iki gihe atari Itegekonshinga ! Rirahari . Kurivugurura, hagahindurwa ibikwiye guhinduka nta kibazo byakagombye gutera ariko « kurikorogoshora » mu nyungu z’Agatsiko , rubanda ntizabyihanganira .
8. Reka nanone nibutse abibagirwa vuba ko Perezida Blaise Compaore wa Burkina Faso, wari umaze imyaka 27 ku butegetsi, abaturage baherutse kumwirukankana (28-31/10/2014) mu gihe Inteko Ishinga amategeko yari iteranye iri guhindura ingingo ya 37 y’Itegekonshinga ryo kuwa 11/4/2000, hagamijwe kumufasha kongera kwiyamamaza kandi yari arangije manda yemererwa n’iri tegeko nshinga.
9. Hafi yacu, abaturage baherutse kuvudukana Perezida Joseph Kabila wa Repubulika Iharanira Demokarasi ya Kongo kuko yashakaga guhindura ingingo ya 220 y’itegekonshinga ryo mu 2006 kugira ngo arenge kuri manda ebyiri yemererwaga n’iryo tegeko, bityo ngo mu mwaka utaha w’2016 azashobore kongera kwitoresha ! Icyakora Joseph Kabila we yabonye bimukomeranye, kubera abaturage bavuye hasi, yisubiraho, asaba rubanda imbabazi, ahagarika ivugururwa, umutekano wagarutse ari uko abanje gutangariza ku mugaragaro ko atazongera kurota yitoresha mu 2016.
10.Mu gihugu tuvuga rumwe cy’Uburundi naho ishyamba si ryeru : ubushake bwa Perezida Petero Nkurunziza bwo gushaka kongera kwitoresha nabwo bukomeje gukurura amahane . Uko bizarangira turabyiteze twese mu minsi ya vuba aha. Birabe ibyuya…..
Izi ngero z’ibibera ahandi zikwiye gutuma natwe twibaza ariko tukanisubiza :
11.Aho Paul Kagame n’Abanyagatsiko be , mu gushaka guhindura ingingo y’101 ngo Kagame ahame ku butegetsi ubuziraherezo , nabo ntibaba bagambiriye gukora Abanyawanda mu jisho kugira ngo barebe niba koko iterabwoba ryarabagize ibikange bidasubirwaho ? Icyo tuzi neza ni kimwe: ni uko iryo ngirwa-vugururwa bashaka kudutura hejuru rishobora gukururira kabutindi impumyi za FPR zisa n’izitareba neza ngo zibone uburemere bw’akaga Abanyarwanda bakomeje gushyirwamo n’ubutegetsi bw’igitugu bwa Paul Kagame !
12.Turasaba urubyiruko rw’u Rwanda gukanguka rukitegura kwamaga rwivuye inyuma KUDETA (Putsch Constutitionnel) Kagame n’abambari be biteguye gukorera Itegekonshinga ry’u Rwanda kuko ishobora gusubiza igihugu cyacu mu miborogo, igasenya n’ibyiza byose byagezweho. Ejo hazaza heza ntihashobora gutegurwa n’abategetsi bikunda, bakorera inda zabo gusa, birengagije akaga ka rubanda rugufi.
13.Dukomeje guhamagarira abenegihugu bose, Abatutsi, Abahutu ,Abatwa n’abandi bahawe ubwenegihugu, kuba maso maze igihe cyagera bagaha Kagame n’abambari be ISOMO ry’uko twasezereye ingoma ya cyami, gihake na gikolonize bikajyana ! Ntitwiteguye rero gusubira inyuma ho imyaka 50 yose !
Muri make, Perezida Paul Kagame arangije Manda ze yemererwa n’itegekonshinga ryo mu 2003(art 101), si we kamara, nagende, hatorwe undi mukuru w’igihugu, u Rwanda rukomeze inzira y’iterambere risangiwe na bose .
Padiri Thomas Nahimana,
Umukandida w’Ishyaka Ishema
mu matora y’umukuru w’igihugu yo mu 2017


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha UMUGORE WATANGAGA ICYA CUMI!
Urwenya rwanditswe n'umusomyi/umwanditsi kuIgituba witwa LATOUTE
Umugore watangaga icyacumi aryamye n`umugabo we akajya yigira inyuma y'akazu k`ibyatsi kegereye inzu
umusambane agakubitishabiri,abigira akamenyero yaprofitaga ikigabo cye cyasinze kigona,bucyeye impyisi itambutse umugore yikanga wa mugabo dore ko yari yatinze yigiza ikibuno inyuma impyisi yumva uruntu iregera undi arashaho kugitugira inyuma yegereza aho yaraciye umwenge ngo Rwagihuta imwinjiremo, impyisi isimbukira ikibuno n`imishino mbese ifata aho ishyikiriye iriruka`iti" n'ubundi nari mburaye"
by LATOUTE
INKURU BISA
1.Urwenya rw'Igitsina I
2.Urwenya rw'Igitsina II
3.Inganzo y'Igituba
4.Urwenya
5.Urwenya Rusanzwe
6.Urwenya rw'Igitsina
7.Urwenya Tuba!
umuco nyarwanda,umugore,umugabo,icyacumi,impyisi,ikibuno,umushino,imishino